
Grandioza romano pri 


CEZARO 


verkita de la germankroata verkisto: Jeluŝiĉ kaj tradukita 
de Ivo Rotkviĉ estis la lasta libro de AELA. La romano 
donas al mi plenan historian bildon pri la fondinto de la 
roma Imperio, pri la homo kaj pri liaj celoj en tiom inte- 
resa, ekscita maniero, ke ĝi ne estas formetebla el la 
mano antaŭ finlego. Kvankam instrua kaj altnivela, ĝi kon- 
kuras el vidpunkto de streĉiteco kun la plej streĉaj detek- 
tivromanoj. La enhavon ĝuigas al ni la majstra traduko de 
nia konata kroata samideano, kiu uzis anstataŭ novaj, pre- 
fere kunmetitajn vortojn, tamen sukcesante majstri la kom- 
paktan stilon de la verkinto. 

La romano estas kaj restos unu el la plej sukcesaj de 
niaj tradukitaj verkoj kaj neniu bedaŭros la multajn horojn, 
absorbitajn per la legado de la granda, 536 paĝa verko. 
Kun bela kovrilpaĝo, sur bona papero, en formato de 
2»13.5 cm. ĝi kostas broŝurita svfr 9.—, tolbindita 11.—, 
plus 1090 sendkostoj. 


Ĝin sekvas en novembro la originala novelaro de 


Hendrik Adamson: 
AU LI 


Historio de knabeto vilaĝa, la vilaĝana vivo estas la temoj 
de nia estona verkisto. Sed li trovas en la monotona vivo 
de la vilaĝanoj tiom da interesa, homa, groteska kaj mal- 
gaja fenomenoj, ke liaj noveloj estas tute elstaraj specoj en 
nia originala literaturo. Adamson estas individua verkisto, 
sed en tiu individueco li estas tiom kunligita kun la tero 
kaj fiaj kulturantoj, kiom neniu el niaj verkistoj. Facil- 
stilaj tamen profunde pripensigaj estas liaj tri noveloj, 
kiujn entenas la 9-a libro de AELA 1934. 

En formato de 20x13.5 cm. sur 888 paĝoj la novelaro 
kostas svfr. 1.60 broŝurita kaj 3 bindita por ne-AELA- 


anoj. 


DEKDU POETC 


estas la titolo de la poemaro de originalaj poetoj, p 
tataj nun jam en la 10-a libro de AELA 1934. La 
estas tiuj, kiuj ankoraŭ me debutis per propra mei 
volumo, sed estas jam bone konataj plejparte al la le 


de Literatura Mondo. 


Hendrik Adamson (estono), Hilda Dresen (estc 
Brian Price Heywood (anglo), Nikolao Hovorka (ai 
N. Kurzens (latvo), Georgo E. Maura (franco), 
Newell (anglo), Amalia Nunez Dubus (hispanino), 
Schauhuber (aŭstro), E. Clark Stillman (usonano), 


cisko Szilagyi (hungaro), Ludoviko Totsche (hung: 


Jen la nomoj, kiuj montras la kalejdoskopan 
secon de la volumo, kiun kompilis kaj al kiu verkis 
parolon Kolomano Kalocsay. 

La verko en formato de 15.5x11.5 cm. sur 128 
kun bela kovrilo kostas broŝurita svfr. 2.75, bindita 
4.20, lukse bindita svfr. 5.50 plus 10% por sendko: 

Post la dissendo de tiuj ĉi verkoj, gkazanta e 
vembro plej malfrue AELA donas al siaj membroj en 


jaro ankoraŭ la gravan 


ĈEĤOSLOVAKA 
ANTOLOGION 


donante per tio 11 librojn, inter ili unu kun pli ol cent 
aĵoj, kaj du grandformatajn ĉiujn 11 kun paĝonombri 
—2300 por la kotizo de 17.— svir. Por AELA-ano 
kun 240 paĝoj kostas do svfr. 1.80 plus la sendk: 


Bindo por ĉiu libro al AELA-ano kostas nur 75 cent 


Aliĝojn al AELA por la jaro 1934. akceptas n 

Almozulo 


(Kim Dong In) 


Estas lerura la mondo! 

La celo kaj la rezulto, la intenco kaj la fino tiel 
malkoincidas, ke eslas tro mizere klarigi ĝin nur per 
simpla pretendo: la mondfiniĝo. 

Mı mortigis homon, vagulon ... 

„Nur mallumo regos en via eslonlo ... La vivo 
eslas al vi nemo alia ol ia Ĉagreno mem, Feliĉo? . .. 
ĝojo? .. . sekureco?.,.Cu vi eè povas sonĝi, ke lion 
vi havos en la estonto? Mi konkludas, ke en via estonto 
cerle sinsekvos mallumo, malfeliĉo kaj malĝojo. Via 
sorto estas tiel mizera, ke vi devas kuntreni gis la morto 
viajn ŝuaĉojn eluzitajn de pordo al pordo por peti unu 
cendon aŭ iom da rizo ... 

Ĉu mi mortigis tiun vagulon pro tia simpatio? 

„ Via ekzisto eslas Ja kancero por la mondo. Vi 
devigas mastrinon enskribi unu cendon plu en sian 
mastrumlibreton, kiam vi ekstaras antaŭ la pordo de iu 
domo. Oni devas konsumi almenaŭ iom da desinfek- 
lilo por purigi la pelvon, per kiu oni donis al yi man- 
ĝaĵon, post kiam vi forlasis liun domon. Vagas muliaj 
pedikoj ĉirkaŭ la ox kie vi kuŝis. Multaj bofilinoj de- 
vas denove purigi la pelvon pro vi. Tial ke la homoj 
evitas vin, via ekzisto mallarĝigas la teron jam mal- 
grandan. Vi kaŭzas multe da maloportuneco al la mon- 
do pro via ne-necesa ekzisto en ĝi. Konsekvence, estus 
pli bone al vi malaperi ol ekzisti tiamaniere . . 

Ĉu mi mortigis tiun vagulon pro tia mondsavema 
ideo? 

Neniu restis ra krom mi. La edzo de la ser- 
vislino eliris por laborado; la servistino al la pregejo 
kune kun mia edzino; kaj la infanoj por ludado. Mia 
edzino intencis profiti mian dimanĉan libertempon 
por promeni kun mi. Sed, malfeliĉe, mia gripsimplomo 
negrava malhelpis ŝian intencon. 

Estis timege por mi gardi la domon tutsola. 
Plie, mi fariĝis nervoza pro tio, ke estis la unua fojo, 
ke mi spertis tion. Eĉ mallaŭta brueto ĉirkaŭ la pordo 
alarmis miajn orelojn; mi devis malfermi la pordon 
kaj ĉirkaŭrigardi, kiam nur unu kato transkuris la 
korlon. Foje, ŝajne aŭdinte ian bruon, mi tuj eliris kaj 
traesploris de loko al loko. Fakte, nenian bruon mi 
aŭdis, En tia maltrankvila stato mi ektrovis li viran 
flankon de mia edzino; kaj mi ne povis reteni amaran 
rideton. Tiam mi esperis la baldaŭan finon de la preg- 
ado, por ke ŝi povu reveni frue, 

Ĵus klaketis la pordego. Reage la kapon mi ek- 
levis de la kapkuseno kaj koncentrigis la tutan cerbo- 
povon al la oreloj kun streĉita atento. Klakis denovq. 
Jen la pordego malfermetiĝis. Sed mi konvinkiĝis, ke 
lio estis ne la reveno de mia edzino, ĉar ŝi, kiu ĉiam 
paŝadas energie, certe ne malfermus la pordegon tiel 
malforte. Post mallonga paŭzo, mi povis aŭdi pagad- 
sonon en la korto kvankam mallaŭtan. Poste, homa 
ĝemvoĉo aŭdiĝis en la korto. Tuj leviĝinte, mi eliris 
por rigardi. Jen mi trovis vagulon. Ne, ĝustavorte, 
mi ektrovis ian homaspektaĵon, kiu slaris sin apogante 
al la muro. Kiam kun mirego kaj maltrankvilo mi 
rigardis tiun vagulon, el lia buŝo sputiĝis nekompren- 
ebla murmuraĵo. 

Mi eniris en la ĉambron kaj revenis al li, preninte 
moneron de unu cendo el mia monujo. Ĝuste kiam 
mi volis jeti gin antaŭ lin, mi rimarkis, ke li aspektas 
tiel malfortega, ke li ne povas eĉ sin movi laŭvole. Tial, 


mi alproksimigis kaj etendante la brakon al li, mi prez- 
entis mian malgrandan donacon. Li ekrigardis la mo- 
neron, kaj ŝajne noakceplante ĝin, li remurmuris. 

kio? — mi demandis. Sed li nur murmuris 
denove. 

Kio Mi redemandis kaj post penado 
mi ekkomprenis, ke li preferas iom da boligila rizo 
ol la monon. 

Mi rigardis lin denove kun atento. Li estis vag- 
ulo ankoraŭ nekutimiginta. Eble la hodiaŭa vagado 
eslas por li la virgina almozpetado, — mi pensis. 
Kvankam li estis viro ĉirkaŭ kvardekjara, li estis ankoraŭ 
fortaspekta ; lia sulkoplena vizaĝo estis pala pro malnuf- 
rigo, kaj jam kurbiĝis lia kori po. Li neniom sputis la 
karakterizan veadon de ordinaraj almozuloj kaj eĉ ne- 
niom elmontris malŝatindan okulesprimon. 

Neniom mi manĝis de kvar tagoj... sen- 
laborigis! 

Kvankam ne sufiĉe klara estis lia elparolado, la 
alvoko per tiaj mallongigitaj frazoj estis homa plendo 
Kutima en la nuna mondo. Tio ja ektuŝis mièn koron. 

Retirinte la prezentitan moneren, mi en'ris en la 
kuirejon. Sed, ĉar mi ne estis familiara al ĝi, mi ne- 
niom sciis pri ĝi. Bretaron kaj ŝrankon mi traserĉis. 
Sur la bretaro troviĝis supo kaj en la ŝranko mi trovis 
la restintan rizon el mia tagmanĝo. Unue mi intencis 
doni ilin al li tiajn, kiaj ili estis; sed mia penso alitur- 
niĝis. Mi verŝis la duonon de la supo en pelvon, por 
ke ĝi fariĝu miksaĵo. Enmetinte ankaŭ kuleron en la 
pelvon, mi donacis ĝin al tiu vagulo. Ekpreninte ĝin, li 
sid'ĝis surteren kaj kun terura rapideco transportadis 
la rizon en sian buŝon. 

Rigardinte tion, mi eniris ankoraŭfoje en la 
ĉambron kaj alportis kvindekcendan moneron. Mi ĵetis 
ĝin apud lin, dum li estis okupita pri la manĝado, Por 
ĝi mi eniris kaj eliris la ĉambron rapidpaŝege. Ne, 
verdire, mi eniris kaj eliris ĝin kiel eble plej rapidege. 
Ĉar mi ankaŭ gardas en mi la malnoblan karakteron 
de la nuntempa homo, mi neniel povis forigi la antaŭ- 
zorgemon kontraŭ ŝtelado, malgraŭ ke mi havis siml- 
pation al tiu vagulo. Por gardi la malkarajn kuleron 
kaj pelvon mi jetadis senĉese anlaŭzorgeman rigardon 
sur lin, eĉ post kiam mi revenis el la ĉambro. Mi estis 
ja preta kaj neniom hezitema frapi lian vangon sen- 
kompate, se li kaŝus la kuleron (gi kostas nur dek 
cendojn) en sian poŝon. 

Malgraŭ mia suspektemo, la vagulo estis homo 
tute honesta. Pro lia fervora sinokupado pri la man- 
ĝado, lia rigardo atingis la moneron, nur post kiam li 
finis manĝi. Ŝajnis, ke li ektrovis la kvindekcendan 
argentan moneron tute neatendite. Unue, li hezitis 
iom; sed poste, ĝin ekpreninte, li rigardis min kaj ĝin 
unu post la alia. 

Sinjoro! li vokis min. 

Mi tuj komprenis lin kaj ekruĝiĝis 
longe, pro stranga antaŭzorgemo, mi 
al li, ke li forportu ĝin sengene. 

Li dankis min multfoje kaj kun vivplena paŝ- 
ado foriris tute malsame, ol kiam li estis enirinta. 
Post lia foriro mi eniris la ĉambron kaj eniĝis en lit- 
kovrilon eksentante ĝojon pri la bonfaro, savo kaj 
simpatio, ktp. 

Revenis mia edzino. Ŝajnante aferoplena, ŝi ŝanĝis 
tuj sian veston kaj eniris en la kuirejon, 


Ĵus antaŭ ne- 
Tial mi diris 


161 


— Jam formanĝita? — Ŝi revenis en la ĉambron 
dirante al si mem parolon tute nekompreneblan kaj 
strangan por mi. 


— Ili jam formanĝis la duonon, — ŝi diris de- 
nove nekomprenaĵon. 
— Kio formangiĝis? — mi demandis ŝin kaj 


suprenrigardis al ŝi, restante senmove en la lito. 

— Nu, pro la ĝenado de ratoj mi miksis arsen- 
ikon en la supon. Jen, la duono estas jam formanĝ- 
ita. Kredeble, kelkaj el ili jam mortis senespere ... 

Kio?! Mi firme ekfermis miajn okulojn. 

— En kian supon? 

— En la bovoviandan supon sur la bretaro . . 

Ho, mi manĝigis arsenikon al la vagulo! Senkon- 
scie mi jen levis jen mallevis la krurojn kaj la kapon 
unu post la alia. Eliĝis stranga ĝemvoĉo el mia buŝo. 

— Kial do vi... ? 

— Hhhh! 

— Ĉu vi febras? 

— N... e .... 

— Nu, kial do? 

— Donu iom da malvarma akvo. 

Mi eksciis poste, ke en la supon ŝi metis du 
gramojn da arseniko. Kompreneble la vagulo for- 
manĝis almenaŭ unu gramon. Certe, en lia longtempe 
malplena stomako la arseniko efikas tutpotence. Kaj 
li jam iĝis kadavro de tiam. 

Estas stranga la homa korpo: ĝi fariĝis febra 
abrupte; mia korpotemperaturo estis nealta ĝis la re- 
veno de mia edzino malgraŭ la gripsimptomo. Mio- 
menton post momento ĝi plialtiĝis. Tiel, post mallonga 
tempo, mi fariĝis grava malsanulo. En tia malfavora 
stato ŝajne mi ekvidis la malgrasan kaj palan vizion 
de tiu vagulo. |! 

— Nu, se vi mortos, iru morti al loko, kiun mi ne 
konas; kaj mortu dum mi ne scias pri tio. Kaj eĉ 
famo pri tio ne atingu min poste, kiam vi mortis. — 
Senĉese mi daŭrigis tian pensadon. 

Subite babilado aŭdiĝis al mi. Ŝajnis, ke ĝis tiu 
tempo mi estis endormiĝinta kvankam febra. Vekiĝinte 
pro la babilado, mi eksciis, ke la infanoj, kiuj eliris 
por ludi, jam revenis. 


— Panjo! Panjo! — tiel parolante eniris la dek- 
trijara plejaĝa knabo. 
— Ssst! silentu! paĉjo malsaniĝis, — interrompis 


mia edzino la parolon de la knabo. Sed la infanoj tute 
senpaciencis pro la novaĵo, kiun ili kunportis. Ĉi tiun 
fojon la sepjara knabino flustre (tamen la voĉo laŭtiĝis 
pro la spiregado) vokis ŝin siavice. 

— Panjo! Panjo! 

— Kio do? 

— Tie homo mortis. 

— Kia homo? 

— Almozulo. 

Kio?! Mi leviĝis subite. 

— Kie? kie? 

— Paĉjo,... homo ...almozulo ... 

— Kie do, kie? 

— Tie, tre proksime. 

Ekstarinte mi trapasis fluge la pordon, ne rigar- 
dante la surprizitan edzinon, kiu, sekvante min, de- 
mandis, kien mi iras. 

Malproksime mi ekvidis amason da homoj ĉir- 
kaŭstarantaj. Inter ili vidiĝis policana ĉapelo. Kelkaj 
servistoj de sanitara oficejo ŝprucigadis ĉirkaŭen des- 
infektilon per pumpilo. 

Mi alkuris kaj inter la hommuro mi eltrovis la 

Nokta vizito 


Nokte, kiam fantomo drakone kruela 
Mian menson turmentis sen fin', 
lu fremda ekfrapis timeme ĉe pordo 
Kaj eniris mansardon knabin’. 
Ĝemis arbo-gigantoj ekstere, vunditaj. 
Fulmotondris agata ĉiel'. 
Mian koron luladis per sonoj arĝentaj, 
Voĉo via — tilia miel. 
Pasis nokto ventega. Malaperis fantomoj, 
Same vi, mia Viv-varianl'. 
Restis nur, por memoro, de vi forgesita, 
Bonodora, karmina diant. 
Ludmila Jevsejeva 


El malnovaj kajeroj 


Vi volas, ke mi kantu pri belo de la vivo, 
sed tiun belon tute ne vidis mi sur ter'. 
Tro frue konatiĝis mi kun la efektivo, 
Tro frue elturmentis animon la sufer'. 
Kaj se mi iafoje komencas kanti ĝojon — 
Ne kredu: mi mensogas kaj falsa estas son'. 
Mallumo kovras min kaj mian teran vojon... 
Kaj kie eslas belo? kaj kie estas bon'? 

G. Deŝkin 


vagulon, kiu kuŝis trankvile sub junkmato. Vomaĵoj 
kovritaj de desinfektilo estis dissemitaj ĉirkaŭ li. 

— Nomo... adreso... nesciataj... 

— Posedaĵoj ... unu kvindekcenda kaj kvar unu- 
cendaj moneroj ... 

— Doktoro... ĥolero... 

— Konjektita aĝo... kvardekdu... 

Miajn orelojn frapis tiaj fragmentoj de paroloj. 
Post momento oni forportis la kadavron por provizora 
enterigo. Poste, ankaŭ la rigardantoj disiĝis. Sed mi 
ŝtonigis senkonscie sur tiu sama loko. 

Iu ektuŝis mia ŝultron. Staris la policano mal- 
antaŭ mi. 

— Kial do vi restas stare tiamaniere? 

— Nu ...ĉar..,lia sorto estas tro mizera... 

— Ĉu vi konis lin? 

— Jes. 

— Kiu li estis? kie li loĝis? 

— Pri tio mi tute ne scias. Mi donacis al li unu 
kvindekcendan moneron antaŭ nelonge, kiam li venis 
al mia domo por almozpeti. La arĝenta monero el liaj 
posedaĵoj estas tiu. 

Mi neniel povis konfesi, ke mi donacis rizon al li. 
La policano rigardis min kaj skuetis sian kapon kelka- 
foje. 

— Via bonkora donaco eniros en la Fiskan Kason, 
kaj verŝajne, oni ne povas fari alie. Kredeble, nenian 
parencon li havas. Se jes, neniu sin prezentos por pagi 
por li la necesan elspezon de enterigo. Tia afero okazas 
ne malofte, — tiel parolinte li foriris. 

La rizo, kiun mi donacis al li pro simpatio, for- 
rabis lian vivon! La mono, kiun mi donacis al li pro 
lia malriĉeco, devis eniri en la Fiskan Kason! Tiutage 
mi skribis en mian taglibron la jenon: — En nia tempo 
estas mizerega la homo, kiu eĉ simpatian donacon 


devas fari post preciza ekzameno. 
El la korea lingvo: Usan 


La kajuto 17 


— Sacha Guitry — 


lam estis belega ŝipego, kiu jus forlasis South- 
ampton, kaj veturis, haltonte ex Le Havre, al New- 
Yo:k. 

Estis sur tiu ŝipego multaj pasaĝeroj ĉiuspecaj, 
ĉiuklasaj kaj ĉiukoloraj, sed ĉar ili neniel rotos en ĉi 
tiu rakonto, la rakontanto opinias nenecese rakonti pli 
multe pri ili. Nur unu el tiuj personoj vekas en li 
intereson. Sed pri ŝi, ĉion vi, eventuala legonto, scios. 

Ŝi estis dudekdujara anglino, rava kaj blonda, 
filino de advokato kaj de eks-aktorino, kaj ŝi edzin- 
iĝis antaŭ ses monatoj al unu el la plej belaj viroj de 
Anglujo. Ŝi adoris tiun belan viron, tiu bela viro adoris 
ŝin. 

Li estis ĵus nomila konsulo en Baltimore kaj ŝi 
iris al li. 

Du tagojn antaŭ sia foriro ŝi ricevis de sia edzo 
la jenan leteron : 


»Baltimore, la 12-an de Aprilo. 
Mia karega, 


„Kiam vi ricevos ĉi tiun leteron, vi povos kalkuli 
sur viaj fingroj, kiom da tagoj ankoraŭ malkunigas 
nin. 

»Via unua marvojaĝo! Estas al mi dolore pensi 
ke vi faros ĝin sen mi. Kiom dolĉe estus konduki vin 


al via kajuto, ĝin aranĝi por vi — kaj mi tiom ŝatus 
ami vin, puran kaj adorindan elulinon, inter la ĉielo 
kaj la akvo! 


Tamen mi ne bedaŭras, ke mi alvenis sen vi 
ĉi tien, ĉar multo estis farenda, por ke nia loĝejo estu 
inda vin akcepti. Ĝi atendas vin. Kaj mi certas, ke 
eslos agrabla lo surprizo, kiun vi havos de ĝi. Ĝi ne 
eslas palaco — dank' al Dio! — sed ĝi estas plaĉega 
kaj komforta domo. Sed mi jam sufiĉe diris, mi 
silentas. 

»Ĉu vi sukcesis akiri la kajulon 17, kiun mi 
okupis? Ĉar hazardo faris, ke vi veturas per la sama 
ŝipo kiel mi, estus al mi tre agrable scii, ke vi dormas 
en la sama lito, kie mi dormis. 

»Bonan vojaĝon! Ĉu vi konsentas fari al mi 
grandan plezuron? Dum la veturado skribu dufoje 
ĉiulage viajn impresojn, kaj kiam mi legos liujn pa- 
ĝojn, mi povos kredi, ke mi faris kun vi la vojaĝon. 


»Transdonu al viaj gepatroj mian koran dank- 
emon. Vin mi freneze amegas. 
» Venu, venu, venu tre rapide! 
»J.« 


Apenaŭ ŝi estis en sia kajuto, ŝi obeeme ekskribis 
siajn impresojn en kajereton, kiun ŝi matene aĉetis. 
»Ĵaŭdon, la 5-a vespere. 

»La 5-a vespere. Mi ankoraŭ ne forveturis, kaj 
vidu, mi jam obeas: mi notas. Mi multe ŝatas tiun 
vian ideon, sed ne estu tro severa. Mi ne scias, kiel 
oni skribadas, sed mi esperas, ke se miaj frazoj estas 
malkorektaj, vi estos sufiĉe afabla tion ne diri. 

»Ĉio estas jam aranĝita en la kajuto, sed vian 
kajuton mi ne sukcesis akiri. Ĝi estis jam rezervita. 
Mi tuj demandis la ŝipadministranton, ĉu estas eble 
ŝanĝi. Kun bedaŭro li respondis, ke tio ne estas ebla, 
ĉar ĝia luinto enŝipiĝos nur en Le Havre. Sed imagu, 
mi havas numeron 16, kaj la via estis 17. Mi do estas 
via najbarino. Tiu penso multe ekscitas min. Baldaŭ 
mi seniluziiĝos: mia lito, kiu estas ne tre granda, tamen 
estos multe tro granda ĉi-nokte. 

„Nur unu aferon mi ĝis nun eligis el mia valizo: 
vian portreton. Post ĉiu vorto mi rigardas vin. 

Panjo kompreneble akompanis min ĝis ĉitie, 
kaj ŝi multe ploris, kiam ŝi forlasis min antaŭ mo- 
menlo. Por evili la ĉagrenon, kiun kaŭzis nia mał- 
proksimiĝo, ni saĝe decidis, ke ŝi ne atendos sur la 
kajo kaj ke mi ne staros sur la ferdeko ĝis la korŝira 
forira momento. Sed ĉar mi estas certa, ke ŝi ne plen- 
umos la promeson, mi rapide iros sur la ferdekon kaj 
mi luj revenos .. „« 

* 


En Le Havre konsiderinda nombro da pasaĝeroj 
enŝipiĝis. Ankoraŭ tiam ili estis ĉiuspecaj kaj ĉiu- 
koloraj. Ĉi tiuj estas ne pli interesaj ol kiuj enŝipiĝis 
en Southampton, nur unu devas altiri jam nun nian 
alenon. 

Tridekkvin jara, kun la aspekto de viro, kiu, kvar- 
dekjara, lamen ne ŝajnas pli ol tridekjara, eleganta 
pro denaska “or karma eleganteco, tiu viro havis aŭletan 
slaturon kun violonistaj manoj, frandema buŝo kaj tre- 
ege granda ĉarmo en la rigardo. Unuvorte li estis tia 


Danco 

viro, je kies vido ruĝiĝas eĉ virtaj virinoj, kiuj preferas 
konservi sekrete tion, kion ili pensas pri li. 

Malbone edziĝinta en sia dudeksepa jaro, li eks- 
edziĝis kvin jarojn poste, gardante pri la duopa vivado 
abomenan memoron, kaj Ĵurante, ke oni ne plu kaptos 
lin, De tiam li havis dekok aŭ dudek amatinojn — li 
ja ne kalkulis ilin. La virinojn li forlasis same kiel li 
prenis; ilin li konservis dum nombro de noktoj mate- 
matike egala al la nombro da tagoj, dum kiuj ili 
rezistis al li. Kelkaj tiaj am-rilatoj daŭris du monatojn, 
aliaj du tagojn, aliaj eĉ du horojn. 

Tiu rilatado kontraŭ virinoj ŝajnis al li originala 
kaj prava. Krome li kredis, ke gi ŝirmas lin de ĉia 
ebla malsaĝaĵo, de ĉia forlogiĝo, kiun li jam antaŭe 
opiniis pereiga. Li kredis sin de nun ŝirmita de la 
deziro plilongigi kateniĝojn, kiujn la voluptemo de 
virinoj — aŭ ilia malforteco igis nur pli-malpli 
efemeraj. 

Spitiĝo mallerte maskita, malŝato al cirkonstancoj, 
netenebla promeso. 

Post dekok monaloj de tia vivo amuza, sed sen- 
kohera li subite enamiĝis, freneze enamigis, por la tula 
vivo, al li ŝajnis, al vienanino — edzino de usonano - 
kiun li ekkonis en Montreux, kaj ŝi ne rifuzis sin al li 
eĉ unu minuton. 

Se necesus trovi ekskuzojn por ili, oni facile 
trovus: tiu aŭstrino kaj tiu franco ŝajnis destinitaj 
unu al la alia. 

Ĉu ili freneze agis, tiel lasante sin al sia deziro? 

Ne, tute ne, milfoje ne! 

Kiom ili ja ĝuste pravis, li forgesante la naivajn 
ĵurojn, kiujn li kredis devigaj al si, ŝi malatentante 
kelkajn neprecizajn promesojn antaŭ ok jaroj konsent- 
itajn, kiam ŝi edziniĝis. 

* 


Se la legendo estas fidinda, Dio propramane kreis 
la unuan viron kaj la unuan virinon, kaj estas prave 
kredinde, ke tion li faris tre zorge, kvazaŭ sortiment- 
ante unu al la alia, por ke estu harmonia tiu unua paro. 
La legendo ne raportas, ke fininte li diris: »Jen la 
lasta. « 

Eĉ, ĉio kredigas, ke li rezervis al si la rajton 
komponi aliajn — kaj mi estas certa, ke li komponas 
aliajn -- kaj ke li tiel amuzas sin — kial li ne amuzus 
sin! - igante renkontiĝi virojn kaj virinojn el kon- 
traŭaj rasoj, el tre malproksimaj landoj, estulojn, kiuj 
estis mi!'ojn da kilometroj for unuj de la aliaj, estu!ojn, 
kiuj vidas, rigardas, observas kaj ne komprenas, de kie 
venas tiu nekontraŭstarebla tento jeti sin en la brakojm 
unu de la alia. 

Tiu aŭstrino kaj tiu franco kredeble estis kreitaj 
de Dio ĝuste laŭ la supraj kondiĉoj. 

Post tri noktoj da amo senlima kaj freneza ili for- 
iris de Montreux kaj poluris sian amon en Villa d' Este. 
De tie ŝi avizis telegrafe sian edzon en New-York pri 
sia nepra decido eksedziniĝi al li. 

Tiu virino kaj ŝia edzo, kiuj kapus ĉiun eblan 
okazon por havi inter si oceanojn kaj montarojn, ne 
iluziiĝis pri sia reciproka fideleco; ambaŭ estis ĉiu- 
momente pretaj al ricevo de tia lakona informo, kian 
li ricevis tun tagon. Tamen, tiu decido starigis interes- 
problemojn, kiujn estis malfacile solvi tiel simple, kijel 
ajn granda estis ilia deziro rapide atingi la celon, aŭ 
ĝuste pro tiu ĉi deziro. 

Pri tio ili rapide konvinkiĝis, kaj ŝi forveturis 
al New-York la postan semajnon, dum li reiris al 
Parizo. 

POEMOJ 


N. KURZENS 


Nun foje 
Nun foje mi estas ĝoja, 
nun foje mi povas ridegi; 
ne estas facile min regi 
nun foje: 


el svarmo elkora kaj boja, 
el varmo sufoke mucida 
mi pasis per paŝo decida 
laŭvoje! 


Ĉe l' celo 


Ho, kial, kial mi invadi devis 

vian sanktejon kun impeto kruda... 
Ja kio nun? plu nur ripeto nuda, 
enua fluo, ne kapabla levi... 


kaj tordas min, mordadas min sen ĉeso 
kruela pens', amara kaj dolora: 

ja ankaŭ vi fariĝos foje fora, 

ja ankaŭ vin finfine mi forgesos... 


Mi scias... 


Mi scias: vane serĉi harmonion, 
trankvilon por la kor' serĉadi — vane: 
ekhurlas la pasioj uragane 

kaj — jam denove havas mi nenion. 


Ja ne radias milde ĉielarka 

la kolorar' de mia vivoiro; 

ĝi ne karesas, kiel florzefiro, 

ĝi — tranĉe akra, konvulsie sparka. 


Mi povas iri nur, ne pace resti, 

nur fali, ne kuŝiĝi en kontento; 

mi povas trompi min pri amosento, 

eĉ plekti neston, sed — neniam nesti... 


Mi devas atendi 


Ne venis ankoraŭ la horo por forĝi, 
ankoraŭ ne iĝis blankarda la fero; 
ne eslas malura la granda afero — 
mu devas atendi. 
Atendi senvorte, perforte min bridi, 
mokridon to!eri, obstini, esperi, 
senglore postresti, 
ĉion prokrasti, 
fasti dum jaroj, por festi! 
EMERSON EO TAE GESTIS E EEES TE EA 


La usona leĝo estas favora al la geamantoj romp- 
ante la edziĝojn tiel rapide, kiel ĝi registras ilin; baldaŭ 
li ricevis la senpacience atenditan telegramon: »Mi estas 
libera kaj via, rapide venu preni min, mi amas vin. S.« 

Jam de dek tagoj lia kofro kaj lia valizo estis 
pretaj; la morgaŭan tagon li enŝipiĝis en Le Havre. 
Fine li revidos ŝin, li ĝojis kiel infano. Li estis kiel 
fianĉo. Tiu virino estis lia amatino, ŝi jam estis edzino, 
tamen li iris al ŝi kun miriga emocio. En lia penso, 
ŝia eksedziniĝo donis al ŝi kvazaŭ novan virgecon kaj ŝi 
donos sin al li kvazaŭ la unuan fojon. | 

Ĉu atribui tiun senton al la longa unumonata dis- 
iĝo, dum kiu li estis al ŝi severe fidela 

Eble! 

Apenaŭ li eniris sian kajuton, li eligis el sia valizo 
la portreton de la persono amata. 

Tiun vesperon en la granda manĝoĉambro de la 
ŝipego tricent personoj vespermanĝis, aŭ duope, aŭ 
triope, aŭ kvinope. Stranga afero, nur du pasaĝeroj 
estis solaj, ĉiu ĉe unu tablo, kaj ili sidis vid-al-vide. 
Estis rava juna anglino, kiu amegis sian edzon. Estis 
tridekkvinjara viro belaspekta, kiu amegis sian amat- 
inon. 

Neniam sidis vid-al-vide du homoj pli amemaj. 

x 

Kelkajn horojn poste ŝi skribis en sian notlibron : 

„Mi ĵus vespermanĝis. La nutraĵoj estas tre 
delikataj, kaj mi estas tute ne genata de la ondomovoj. 
Tamen ne tre agrabla estis mia vespermanĝo. Jen la 
kaŭzo: franco, kiu enŝipiĝis en Le Havre kaj vojaĝas 
sola, sidiĝis antaŭ mi kaj senĉese rigardis min dum la 
tuta vespermanĝo. Mi ne asertas, ke li malbone kon- 
dutis; cetere francoj kaj italoj havas tiun nevolan ma- 
nion rigardi rekte al la vizaĝoj de virinoj. Sed kiom ne- 
konvena estas tio! Tiu viro ne scias, kiu mi estas kaj 
aŭdacas tiel rigardi min! Tamen ŝajnas al mi, Ke oni 
devus facile diveni, ke mi amas vin. Nu, kial do tiuj 
okuloj vane alvokaj kaj febraj .. .« 

Dum ŝi skribis tion, li grandpaŝe promenis sur 
la ferdeko kaj pensis : 

„Estas kurioze, ke tiu bela virino ne suspektis, 
ke mi amas iun, kiu min atendas. Kial ŝi tiel rigardis 
min? Kial tiel insiste? Ŝi ja tamen ne similas al tiom 
da certaj virinoj, kiajn mi ofle renkontis. Tute male. 
Ĉio en Ŝia sinteno, en ŝia aspekto montras personon 
reteniĝeman kaj virtan. Tamen mi ja kompetentas 

ŝia rigardo estis arda; pri tio mi estas cerla, tiel, 
kiel certe mi ne rigardis ŝin. Ŝi ne povas aserti. ke mi 
provokis ŝin. 

Dume ŝi daŭre skribis: 

Jen kion mi faros morgaŭ, mi metos mian 
seĝon ĉe la alia flanko de la tablo, tiel ke mi turnos la 
dorson al li. Kredeble li komprenos. « 

Li pensis: 

„Morgaŭ mi sidiĝos ĉe la tablo malantaŭ ŝi, tiel 
mi estos en paco. « 

* 

La morgaŭan lagon ili denove sidis vid-al-vide, 
ĉar ili ambaŭ alilokiĝis. Malgraŭ ilia spiliĝo ili devis 
iomete peni por ne rideti. 

Dum la posttagmezo li ekparolis kun la ŝipadmi- 


F. Nyilassy 


nistranto. Li demandis lin, kiu estas la tiel bela juna 
virino. 

» Mi scias nur, ke ŝi estas anglino kaj ke ŝia edzo 
eslas ĵus nomita konsulo en Baltimore. Sed mi volas 
diri, ke la sinjorino volis jam en Southampton ŝanĝi 
sian kajuton kontraŭ la via. 

Kial oni ne diris tion al mi? 

Ĉar vi enŝipiĝis en Le Havre. 

Tiam ni ankoraŭ povis interŝanĝi. 

La sinjorino havas la kajuton 16. 

Ĉu ni estas najbaroj? 

Jes, sinjoro. 

Mi ne sciis. Evidente estas nun tro malfrue por ... 

Ankaŭ miaopinie . .. 

Ĝuste tiam la juna virino preterpasis. 

Prezentu min al ŝi, mi petas«, li diris al la ŝip- 
administranto. 

Okazis, kiel en sonĝo. 

Ili parolis pri ŝi, ŝi ĝuste preterpasis, la renkont- 
iĝo estis neniel antaŭdecidita, nek de li, nek de ŝi, kaj 
al ambaŭ ŝajnis, ke li ne povas ne peti prila prezent- 
ado, kaj ke ŝi ne povas rifuzi. Tiom pli, ke la hazarda 
okazo permesis al ili reĝustigi la aferojn kaj ĉesigi mis 
komprenon, kies gravecon ili troigis. 

llia konfuziĝo estis tiel granda kaj videbla, ke la 
ŝipadministranto subite forlasis ilin, tute me penante 
trovi pretekston. 

La interparolado temis unue pri la interŝanĝo de 
la kajutoj, kiu ankoraŭ nun estis ebla. Ŝi respondis 
eviteme, kaj ŝi tuj parolis pri sia edzo. Tion ŝi nepre 
bezonis fari. kiel li nepre bezonis paroli pri la amata 
virino. 

Du horojn, ĝis la vespermanĝo, ili parolis pri tio; 
kaj ili abrupte disiĝis, intence ne adiaŭante: kiel per- 
sonoj, kiuj intence lasas pordon malfermata. 

Ili vespermanĝis vid-al-vide, dum la tuta tempo 
senĉese rigardis unu la alian. Iliaj okuloj ŝajnis diri: 

Mi konstatas, ke vi ne scias sufiĉe pri la persono, 
kiun mi amegas, kaj kiu min atendas tie fore. Mi eble 
nebone komprenigis min, kaj mi volas ankoraŭ paroli. 
Mi volas konvinki vin, por ke via rigardo ne haltu sur 
mi tiel fikse kaj gene... 

Ambaŭ plendis ĉe la ĉefkelnero pri la malrapideco 
de la servado, kiu ŝajnis al ili nekutima. 

Ili samtempe forlasis la manĝoĉambron, salutis 
unu la alian. Si paŝis dekstren, li paŝis maldekstren - 
kaj ili renkontiĝis tri minutojn poste sur la ferdeko, 


Dunando 


Poemoj de Heifi Talvik 


El la estona: Hilda Dresen 


Vero 


Vi estas herb’ en velka slat, 


premita al Biblia paĝo. 


Vi ĉenojn skuas dum pasad’, 
malĝoja la martirvizaĝo. 


Venenas de l’ saĝurbo vin 
serpen”. per sia dub-kraĉaĵo ... 


La dia ver' en hom-anim' 


ekflavas kvazaŭ lapetaĉo! 


Aŭtuno estis 


Nokt aŭtuna. Je nebul' ĝi plenis. 
Mi ebria de drinkejo venis. 


En la parko mulaj arboj nur, 
al ostar' similis en nebul. 


Mi folion teren fali vidis, 
piedpremi koten ĝin rapidis, 


premis koten, ploris kun insist, 
ploris, ĝis min kaptis policist... 


Nin solulojn 


Nin solulojn mort' amike amas, 
morto amas kaj krepusko lulas. 
Vin la lagoj fremde preterkuras, 
niajn harojn stel-arĝent' ornamas. 


Nia voj nenian baron havas, 
senl-impetojn nia sang’ ne konas. 
La pasi en ni ne ekburĝonas, 

nin flagrad' de l foraj spacoj ravas. 


La flagrado, kiun ni admiras, 
se pro steloj pezas la ĉielo. 
La flagrado, kie dronos tero, 
kiam Dio iam ĝin alspiros. 


Liberiĝo 


Min pune al rif Di-Sinjoro 
ŝipromp:s kun forta ekpu$'. 
Defalis sigel' de l koro 

kaj ruĝa lako de l bu$. 

Plu venkon la karno ne festas, 
Tentanto. forlasis min ĵam. 
Nun ripoj harpkordoj estas, 
nur mankas Ludanta Man'. 


kvazaŭ rendevuinte. Ili ne miris, ĉar tion ili deziris, 
kaj la konversacio rekomenciĝis. 

Ĝi daŭris du longajn horojn, senlace pri la sama 
temo. Kiam ŝi laŭdis la ĉarmon kaj la bonajn kvalitojn 
de la amato, kiam ŝi konkludis: 

»Mi ne povas imagi, ke povas ekzisti viro pli bona 
kaj pli bela.« 

Li respondis: 

»Ja bone mi komprenas, ĉar al mia amatino ne 
sufiĉas esti la plej bela. Estas kvazaŭ ŝi estus elpensita 
kaj farita de pentristo, altvalora pentristo. Ŝi estas ne 
virino, sed ĉefverko. La okuloj, la manoj, la piedoj, la 
haroj, ĉio estas perfekta; ŝia rara perfekteco estas 
intencita, jes intencita: ĝi estas tiu troa, neverŝajna 
perfekteco, kiun posedas nur la artaj verkoj. 

x 


Kaj tiuj du amataj personoj fidelaj al du forest- 
antoj tiel forvaporigis ĉian miskomprenon, sed ili ne 
ekvidis la grandan dangeron kaŭzitan de tio, ĉar mise 
kompreno estis ilia protekto. 

La simileco de iliaj situacioj, la identeco de iliaj 
sentoj puŝis ilin en komunpensan staton, kiu incitis ilin 
al pluaj konfidencoj. Voluptemaj kaj parolfluaj, kiu 
el ili estos la plej amanta! Ili estis du magnetaj polusoj 
sin altirantaj. Kiam la dekdua sonoris, ili vokis por sia 
helpo la portretojn de la amatoj. 

Restis nur tiu lasta malprudentaĵo. 

Sur la sojlo de la kajutoj ili montris la port- 
retojn. 

» Kiel bela ŝi estas!« ŝi diris. 

»Kiel bela li estas!« li diris. 

Sed la du senmovaj vizaĝoj ne havis la trankvil- 

igan efikon, kiun esperis niaj herooj. Tute male; tiam ' 
ekstrema iĝis ilia konfuziĝo. 

La longa koridoro estis senhoma kaj senluma. Li 
paŝis al ŝi, ŝi tremetis kaj apogis sin pala al la muro, 
kun mallevitaj palpebroj. Li tiris ŝin en siajn brakojn, 
liaj lipoj premis ŝiajn lipojn, kaj dek sekundojnn poste 
la pordo de la kajuto 17 fermiĝis post ili. 

Neniam du personoj estos pli amataj ol estis amb 
alaj tiun nokton la konsulo kaj la vienanino. 

Ĉar nia juna virino, nekapab'a esti malfidela, 
donis sin al tiu viro nekonata kaj fidela, ĉar ŝi estis 
certa, ke ŝi tiel pruvas al li, kiom multe ŝi amas la 
alian. Ŝi eĉ donis al li pruvojn, kiajn ŝi ĝis tiam ne 
donis al la alia pro pudoro — cetere promesante al si, 
ke estonte li ne plu malhavos tiajn. Pro tiu fakto ŝi 
konkludis, ke ŝi ankoraŭ pli amas sian edzon, ol ŝi 
antaŭe supozis. 

Kiam ŝi vekiĝis, ŝi estis sola, ŝia valizo estis apud 
ŝi, ankaŭ ŝiaj roboj, ŝiaj tualetaĵoj kaj kompreneble la 
portreto de la amato. 

Tiel okazis la kajut-interŝanĝado kaj la transporto 
dum ŝia dormo. ` 

De tiu tago ĝis la alveno al New-York ili klopodis 
kun egala sukceso ne renkonti unu la alian; kaj dum 
li pensis: »Ŝi komprenis, kiom mi amas tiun, kiun 
mi amas«, ŝi skribis en sian notlibron : 

„Mi komprenigis al tiu franco, kiom mi adoras 
vin, kaj nun mi vivas en paco tiuflanke. Aliflanke mia 
najbaro, sciinte pri mia deziro havi vian kajuton, tre 
afable proponis ĝin al mi; tie mi ĵus pasigis la nokton 
pensante nur pri vi kaj dum mia sonĝo mi sendube 
kriis laŭte vian nomon, mi estas certa . . „« 


El la franca: Roger Bernard. 


£a grandurso de Senjen 


Historio de l eparĥio Troms6 
— Pelle Molin — 


La bienulo de Kvanaas kuŝis por ripozi unu nokt- 
on lunbrilan dum la ekfrostiĝo. 

La edzino kuŝis ĉe lia flanko ronkante. Ŝia buŝo 
estis malfermita. Tra du breĉoj en ŝia bruna dentaro 
la spiro el- kaj eniris kun bruaĉo kaj ĝemo. Ŝia anzo 
pepis kiel krio el malproksimo. 

La luno estis plena kaj brilis tiel, kiel ĝi povas 
nur ĉi tie norde. La tuta Senjen, la granda insuloj, 
kun montegoj, kulturkampoj kaj bienoj, etendiĝis 
kvazaŭ en elektra lumo. La fenestroj de la domoj glim- 
brili. La montegoj blankis kaj bluis. Ĉiu herbo sur la 
korto bri'is pro la argento de la prujno. 

La bienulo ne povis dormi; estis pro la edzino, 
kaj lia atendado tiklis al li la korpon. La pepanta nazo 
de la edzino antaŭaverlis danĝeron, lamenton, akcident- 
on. Kvazaŭ kriis al li el malproksime homo pereanta — 
estis ja la nazo de la edzino, certe: — kaj tamen estis 
tiel nepriskribeble terure en la silenta nokto. 

Li ellitiĝis kaj piediradis silente sur la planko 
per neaŭdeblaj paŝoj de nudaj piedoj. Li portis he- 
roan decidon, sed tio ne estis videbla je li. Li estis 
faronta heroagon, sed li ektremis pensante pri la decida 
momento, kiu venos pli malpli frue dum ĉi tiu nokto. 
La pafi'o sin apogis al la pordofosto kaj rigardis p'a- 
fonen per sia profunda kaj nigra okulo. 

Ĉe la fenestro staris la bienulo, kiu estis germano, 
kaj rigardis super la ebenaĵo kaj la montego: tie en la 
montofendo venos la grandurso de Senjen kiel granda 
volvajo kun fajrantaj okuloj. Kiel ili likvidos siajn 
aferojn en la silenta nokto, sciis la Grandulo en la alto. 
Se li nur malpli fanfaronus — se li nur estus preter- 
lasinta la larĝan promeson, ke la grandurso mortos per 
lia mano ĉi tiun aŭtunon kaj ĉi tiun semajnon: La vend- 
isto en Gilbostad, lia bona amiko, rikanos lin dum 
multaj jaroj, se li ne plenumos sian vorton. 

Kvieta paŝbruo aŭdiĝis. Ĝi kreskis proksimiĝante. 
La varman preĝon de la germano pri prokrasto ĝis la 
venonta nokto do ne aŭskultis Nia Sinjoro. — 

La urso. 

Tie li“) venis malsupren laŭ la deklivo, laŭ la 
kojo, Li tute ne trorapidis kaj ne havis timon. 
Li haltis de tempo al tempo por ĉirkaŭflari, staris 


malhela kaj dika kiel makulo en la lunbrila pejzaĝo, 
pentrinda kaj bonhumora. 

En la antaŭa nokto li faris viziton en la najbara 
bieno, ekprovante la porkinon, la grandan buĉotan. Oni 
atendis lin. Oni tenis pafilojn kaj havis la okulojn 
malfermitaj. Kadavron kun elmema pafo oni metis 
en oportunan lokon, kaj spite al tio ... Tiel strange far- 
iĝis, ke la aŭtomata pafo estis malŝargita propramove, 
trompe logante la ĉasantojn alkuri — kaj dum tiu 
tempo patro urso estis tie kaj senigis de la vivo la por- 
kinon. Ŝi kriis en la komenco, pro tio, ke ŝajnis al 
ŝi danĝere. Kaj eksentante, ke doloras, ŝi eligis orel- 
ŝiran blekon, kiu aŭdiĝis ĝis duono de Senjen. Tiam 
homoj alvenis, kaj patro urso malsata iris al la monto. 

La urso staris iom for en la deklivo kaj ĉirkaŭ- 
flaris etendante la kapon. La bienulo staris ĉe la fe- 
nestro rigardante lin, dum la heroo en li kriis por ago 
kaj la malkuraĝulo en lia interno plorante petis pri 
prokrasto ĝis alia nokto — pli malluma. La nazo de la 
edzino pepis kaj ĝemetis. Tintilo de bovino aŭdiĝis el 
la bovinejo kaj tuj poste flarbruo de l' patro urso. 

La urso ekmovis sin laŭ la deklivo. 

Ĝi ĉirkaŭiris la brutejon, rigardante kun humora 
mieno de kompetentulo en la okuloj. Li eniris brutejon 
jam antaŭe por preni bovinjon; li sciis trakti la 
aferon. 

Ĉiu paŝo de la grandaj, varmaj urspiedoj degelig- 
is la prujnon. Sekiĝintaj herboj ekrigardis mirante. 

La bienulo kuraĝis iri ĝis la pordo vestibla, kiun 
li iomete malfermis, preta tuj ĵetfermi ĝin. Miris an- 
kaŭ li. 

Tintis de vitro en la silenta nokto. 

Bovino blekis, kaj la bovino kun la tintilo ĝin 
svingis. La bovino, kiu staris plej proksime al la mal- 
granda fenestro de la brutejo, saltis longe en sian 
fakon, premis sin al la manĝujo, dufaldis sin rigard- 
ante malantaŭen. Ĝi aŭdis flarbruojn kaj vidis grandan 
urspiedon en la fenestro. Sur la muro gratis ungegoj. 


*) Noto: Intence ni uzas la viran formon, parolante 
pri la urso, kiun li norda popolo rigardas kiel egalrajtan 
personon, karese alparolitan. 


Ventmuelilo de Dorozsma 

Zamenhof eraris 


— Georgo Verda — 


Nia majstro, kiu imagis, ke unu lingvo komuna por 
ĉiuj povos pacigi la tutan homaron, faris grandan eraron. 
Post 46 jaroj de laborado. kiam la vojo irota restas 
ankoraŭ neproporcie pli granda ol la vojo trairita, ni kun 
maldolĉa seniluziiĝo konstatas, ke la paciga rolo de Espel 
ranto estas nura iluzio. Nia lingvo iĝis la kaŭzo de ĉiuj 
eblaj malpacoj kaj bataloj. paradokso ĉu me? Ĝi vekas 
malkonsenton en niaj vicoj. kaj ludon de pasioj. En nia 
»sankta« lingvo estas eldirataj la plej malnoblaj profan- 
ajoj kontraŭ homeco. La zamenhofa kredo: ke Esperanto 
forigos la plej grandan plagon de l'homaro — la mal- 
amon religian, nacian kaj rasan, tiu ĉi kredo de Zamen- 
hof estas mokata kaj profanata mem de tiuj. kiuj arogas 
nomi sin liaj disĉiploj. Kiel homo (en homa senco de tiu 
ĉi vorto), mi ĉiutage dankas la providencon, ke la tuta 


mondo ne jam estas esperantigita, ĉar tiukaze — jugante 
laŭ la regantaj nun en Esperantujo spiritagordoj — la 


homaro estus jam delonge pereinta en reciproka buĉado... 

Ne provu pruvi al mi, ke miaj supozoj estas eraraj 
kaj naskitaj eble de malsana imago. Jes, jes, mi scias, 
ke tie kaj tie ĉi »eminentuloj« fanfaronas pri paco kaj 
frateco, ke en niaj universalaj kongresoj oni kantas la 
zamenhofan himnon, kiel iam en la bonaj tempoj, sed 
tiu farso ne estas diferenca de la packonferencoj de la 
Ligo de Nacioj, kun tiu sola diferenco, ke tie, en Ĝenevo, 
tiun ĉi farson ludas eĉ pli gravaj eminentuloj... La 
vero estas ja, ke la esperantistaro neniam, aŭ almenaŭ ne 
en la lastaj jaroj. estis »familia rondo , sed aro da 
diversaj homoj, el diversaj landoj, nacioj. genloj. rasoj, 
religioj, konvinkoj ktp. kaj se oni sukcesus unuigi tiun ĉi 
kolorriĉan anaron sub la verda standardo, la regno de l' 
Dio estus jam tre proksima. 

Kredi je iu alta spirito de Esperanto nuntempe jam 
lule ne estas laŭmode. Ĉar kiel oni povus kongruigi la 
zamenhofan idearon kun tiu morala regreso, ĉirkaŭbra- 
kanta la mondon? En nia t. n. movado akiris la aŭtori- 
lalon novaj ideologoj, kiuj penas pruvi al ni, ke oni 
povas egale resti zamenhofa disĉiplo unuflanke, kaj ali 
flanke prediki mezepokan rasmalamon. Tiuj ĉi »ideal- 
istoj« scias adapti sin al ĉiuj cirkonstancoj: — por tio 
ekzistas ja la beninda sorĉilo de l' Esperantismo, la t. n. 
neŭtraleco — nur unu aferon ili ne kapablas fari, nome: 
adapti sin al zamenhofa idearo. 

Se Zamenhof kredis, ke lia lingvo kreos la .fumda- 
menton, sur kiu pace kunvivos veraj kulturhomoj, (kaj 
ĉiu estos tia vera kulturhomo) tiam li, nia majslro, grave 
eraris, kiel eraris pluraj etikuloj antaŭ kaj post li. Estas 
vero, ke granda parlo de la esperantistaro, precipe en la 
postmilita periodo, ne sentis sin ligita speciale al la alta 
idea tradicio. de Ja esperantismo, kaj lio min tnte ne 
mirigas: en nia movado, eĉ inter niaj »gvidantloj: ĉiam 
mankis la vera intelekteco, necesa por kulturi aŭ disvolvi 
nian propran ideologion, kiun ĉiu movado nekontesteble 
nepre bezonas. Mi jam estas malnova esperantisto kaj 


arogas aserti, ke mi bone konas nian literaturon kaj ĝian 
historion, kaj tamen ni neniam ankoraŭ trovis en nia 
lingvo seriozan eseon pri la ideologio de nia movado! Ĉu 
pro tio, ke nia movado ne posedas sian ideologion? Ne. 
La esperantismo posedas sian tule klaran ideologion, sed 
mankas al ĝi inteligentaj ideologoj, kiujn karakterizus 
cetere vera sendependeco. Ni ne faru al ni iluziojn: La 
nobla senkompara idealismo de Zamenhof estas ofte mo- 
kata kaj profanata de la »movadestroj“ mem, kiuj neniam 
diras al ni, kia do estas tiu »alta ideo:, en kies nomo 
oni faras »la sanktan laboron«? Ŝajnas al mi, ke niaj 
ĉefaj organizaĵoj, antaŭ ĉio ekz. UEA ne estas ja ia nura 
»ligo de amikoj de Esperanto«, por kiu sufiĉas sole re- 
gistri la nomon de iu esperantisto, kiel oni kulimas ekz. 
en filatelistaj grupoj. Ŝajnas al mi ankaŭ, ke universala 
E-Kongreso ne estas simila al filatelia ekspozicio, kies 
vizitantoj ne bezonas legitimi sin pri siaj ideaj aferoj. 
La esperantismo (kaj sub tiu ĉi vorto ni komprenas sim- 
ple la movadon mem) tamen posedas sian spiriton, sian 
»internan ideon«, kiu konsistigis la medolon de la afero. 
Nia himno klare indikas konkretajn celojn, kiujn oni ne 
povas kripligi. En tiu himno estas apoleozata la dissaltigo 
de la obstinaj jarmilaj muroj, kiuj dividas la popolojn 
kaj la sencon de tiuj ĉi vortoj oni ne povas alimaniere 
komenti. Esperantisto, kiu lanĉas nacian aŭ rasan mal- 
amon, ne volante sincere kaj konsekvence rezigni pri la 
kantado de nia himno, estas aŭ barbaro aŭ idioto, ke mi 
ne uzu eĉ pli fortajn terminojn. 


Zamenhof eraris. supozante, ke Esperanto simple 
kunigos siajn adeptojn. Por unuigi la homojn en kompak- 
tan anaron, estas necese antaŭ ĉio kongruigi iliajn pensojn, 
opiniojn kaj konvinkojn, kaj nur poste doni al ili la 
komunan lingvon, ke ĝi servu al ili. Tiom komprenis la 
klasbatalaj esperantistoj, poste la katolikoj, sed la »ofici- 
alas movado tion ĝis nun ne komprenis, kvankam tiu 
ĉi nia »oficialas movado ne scias precize, kion ĝi fakte 
reprezentas, kiun klason, kiun mondrigardon? Mi deklaras, 
ke mi ne povas rekoni niajn superajn instancojn, kiuj ne 
reagas kontraŭ tio, ke unuj el ĝiaj membroj semas ma- 
lamon kontraŭ la aliaj. 


Ĉu ne estus plej logike kaj praktike, se la esperan- 
listoj dividus sin en kelkajn frakciojn, konforme al siuj 
apartaj mondrigardoj? Tiam eble la ideo de l esperan- 
tismo povus efektiviĝi racie almenaŭ sur terenoj de la 
apartaj organizaĵoj. en kiuj la komuna lingvo fakte ludus 


„la pacigan kaj unuigan rolon. Tiam verŝajne kreskus ankoù 


la esperanto-movado mem, ĉar ĉiu novulo scius klare, ke 
per Esperanto li starigas kontakton kun siaj veraj »sami- 
deanoj de la tuta tando, kun kiuj li batalas kune por 
ia difinita celo. Kaj anstataŭ la nunan unusolan »grandan 
rondon familian«, kies fraloj senĉese interbatalas kaj mal 
pacas, ni havus kelkajn rondetojn, vere ne tre grandajn, 
sed kompense pace vivantajn. 


Freŝa kaj malvarmeta aero fluis en la brutejon; 
la bovinoj tremis Tra la fenestro iris videbla varma 
vaporo kaj la forta odoro de bestoj kaj sterko; la urso 
tremis, sed pro avido. 

Ĝis nun li trankvile procedis, ne montrante ian 
fervoron, sed nun li suprensaltis la muron kaj sin al- 
kioŝis per la du antaŭaj piedegoj en.la alte lokita fe- 
nestro. La postaj piedegoj gratis kaj skrapis pli mal- 
alte. Prosperis al li nur unu rigardo en la brutejon 

antaŭ ol li refalegis. 

Tiu rigardo lin stimulis. 

Sed trovante ke li ne kapablas senpeze de la gali 
muro enpaŝi tra la fenestro, li rigardis kun malice 
ruza mieno la stablon de la rotacia akrigito kaj decidis 
uzi ĝin kiel ŝtuparoo. Nu, li surpaŝis gin — kaj ko- 
mence aspektis promes -oplene. Lia kapo estis samalte 
kiel la fenestro, kiu troviĝis iom flanke de l’ «krigilo. 
Per la aniaŭpiedoj li estis ckprenonta firman tenon 


en la fenestrosojlo. kiam — la akriga ŝtono ekmal- 
trankviliĝis kaj komencis turniĝon. 

La urso movis la piedojn kaj ekvilibris. La akriga 
ŝtono ŝanceliĝis ien kaj reen kaj faris unu turniĝon. 
La densharu!o rulfalegis. liniante la muron per pro- 
fundaj grataĵoj de ĉiu sia ungego. 

Ĝi murmuregis ko!erege, kaj timema bleko res- 
pondis el la brutejo. 

Fenestro estis malfermata en la domo. kaj voŝo 
de maljuna virino kriis en la lunbrilan nokton: 

Patro. Kie vi estas do? 

Sed la »patro: kuŝis en la malgranda fortikaĵo el 
ligno kun paftruoj. kiun li faris speciale por la akanto 
de tiu ĉi nokto kaj lokis sub surfostan budon. Li ne 
respondis: li havis ŝtopilon en la gorĝo. 

La urso denove surpaŝis la akrigilon. klopodis 
paŝante elvilibriĝi, sed transkapiĝis kaj la buŝego batiĝis 
kontraŭ la stalmuro. Nun li muĝis. 

Li perdis la humoron, kion oni facile imagas. 

Ankoraŭ foje kaj dum kreskanta kolerego li sur 
paŝis la ruliĝantan, rondan okulforman ŝtonon, kiu 
entreprenis protekton de la bovinjoj de Kvanaas. An- 
koraŭfoje li movis la piedojn, ungogratis, ekvilibrante 
ŝanceliĝis kaj ankoraŭfoje — 

Li trafis rajde sur la feran akson de la akrigilo 
kaj refalis inter du aloin de la krucoforma turnilo. 

La fera akso trafis lin dolorige; li estis duone 
senkonscia preskaŭ minuton. 

Kiel eksilentis ĉio! 

La germano aperigis la kapon kvazaŭ scivola 
galputoro. Li rigardis la nigrulon apud la akrigi'o 
kiel konvena pafdistanco! Ne pli ol dek kvin unoj. 
Vaporis ankoraŭ el la frakasita stalfenestro. La lumo 
brilis blanka kaj granda — aŭ ĉu estis la glatrazita. 
ronda rikanvizaĝo de la vendisto de Gilbostad? 

Ĉu li pafu? 


Bertalan Székely 


Jes. li pafu, konfidante sian animon en la man- 
ojn de la Providenco. Sed sammomente patro urso ek- 
staris kaj elspiris sian brulantan furiozon per longa 
bleko. kio ĵetis la germanon kapantaŭen en la reduton. 

Poste obtuza falbruo. Tio estis la tuta akrigila 
stablo. kiun la urso ŝiris de la muro kaj ĵetis al la korto. 

La urso sentis inciton de malsato. Odoris la bov- 
inejo tiel apetitige. Li ektrotetis ĉirkaŭ la brutejo, ko- 
mence kviete kaj mediteme, sed poste ĉiam pli ekscite. 
La tegmenton li ne volis ĉi nokte provi; li tedigis de 
grimpado. El la fenestroj ne trovigis pli ol tiu sola. 
kie la dolĉa odoranta vaporo elfluis en la lumbrilon. 
Sed ĉe la malantaŭa mallonga muro estis malgranda 
truo ĉirkaŭata de tabuletoj kaj kun amaso sube. Kia 

oni komprenas. 

Tiam haltis la urso kaj meditis, kaj meditante li 
surpaŝis la amasaĵon, enŝovis sian piedon tra la truo, 
enigante gin kiel eble plej internen. Li palpis la pintan 
dorsfinon de bovino. kiu saltegis kaj sin ĵetadis en 
sia fako. Li aŭdis malesperan koncerton de la aliaj 
bovinoj kaj aŭdis la klaktinton de la ligiloj. La mal- 
juna grandurso! Li alpremis sin dense al la muro 
por atingi malproksimen kaj povi almenaŭ gratvundi. 
La buŝego estis duone malfermita kaj montris la dent- 
ojn. kiuj naĝis en akvo de ledeca salivo, kiu malrapide 
transiris la randojn kaj malrapide fluis sur la sterkama- 
son kiel du arĝentaj fadenoj lumigataj de la lumbrilo. 

La urso staris longtempe tiom longe silenta 
kaj senmova, ke la germano rampis el sia fortikaĵo kaj 
malrapide ŝteliĝis antaŭen. 

La urso staris longtempe. sed abrupte li eltiris 
sian piedon kaj ekatakis la tabulkovraĵon de la muro. 
Tuj viva estaĵo kun levita pafilo kuregante malaperis. 

La tabuloj estis rompataj kaj distranĉataj en 
splitojn kaj disŝutataj sur la sterkamason. Krakis ĉiuj 
anguloj. Kriis la najloj, kiuj kurbaj estis tirataj el siaj 

PARTO V. 


Serĉado pri la esto de Tokubei, farita vaste kaj 
longe de liaj servistoj, fine pruviĝis senfrukta. Se- 
rizaŭa respondis demandite, ke li efektive vundis la 
viron, kiu, tamen, forkuris kun siaj du gekunuloj. Cuja 
rakontis, ke ili tri, forkurante pro timo al ebla per- 
sekuto de la oficiro, perdis unu la aliajn survoje; li ne 
aperis plu de tiam. Eĉ se li estus forkurinta ĝisfine, ŝi 
opiniis, tre malgranda estas la espero, ke li postvivas 
suferinte tiujn vundojn. 

La bonŝanca paro lerte trompis la okulojn de la 
mondo. Nenio ĝenis plu ilin, ili plenĝuis la vivon 
en gajo kaj rido. Oni kuntiris la brovojn pri ŝia ag- 
maniero, kaj tamen ŝia nomo ĉiam pli famiĝis. Al la 
knabino staranta sur la zenito de sia sorto, la vivo ŝajnis 
glaso neniam elĉerpebla. 

Iun matenon, kiam proksimume duonmonato pa- 
sis depost tiu nokto de la lasta murdo, la antaŭa lat- 
pordo de Cuta-ja malfermiĝis, kaj kun voĉo de ma- 
tena saluto, enlasis vizitanton, kiu estis, el ĉiuj vizitantoj 
la plej neatendita, Kinzoo de Narihira-ĉoo. Ŝinsuke, 
kiu ĝuste tiam sidis trinkante sakeon ĉe la fajrujo en 
la apuda ĉambro, tuj sin pafis supren laŭ la ŝtuparo 
en granda konsterno, kiam li ekaŭdis lian voĉon. 

Disputo komenciĝis malsupre inter Cuja kaj 
Kinzoo. 

»Mi tute ne konas tian homon,« ŝi diris insiste 
pri sia nescio en maniero pli maldelikata ol akra. 

»Se vi diras, ke li ne estas ĉi tie, mi ne volas 
malŝpari tempon mian kaj vian pro tio. Cetere, se li 


mem ne havas la intencon, jam estos senutile, eĉ se mi 
trovos lin perforte serĉante en via domo. Mi do adiaŭos 
vin; sed mi havas ion por diri al li, fraŭlino. Se vi ren- 
kontos lin foje, bonvolu diri al li rekte kaj bone, mi 
petas, ke mi restas ĉiam fidela al miaj vortoj, mi 
neniam rompos tion, kio estas sigelita per la vorto de 
vera viro, eĉ se li rompos siaparte la promeson. Li 
povas estis trankvila, ĉar nenio elglitos el miaj lipoj. 
Sed diru al li, ke, se li tiel deziras vivi, mi volas, ke li 
vivu honeste kaj bone, por ne doni malkontenton al la 
viro lin fidanta, por ne fari ion ajn, kio subfosas lian 
vivon, — unuvorte, por sin ŝanĝi al nova homo. Eble 
li faras nenion bonan, de kiam li forlasis mian domon. 
Mi esperas, ke almenaŭ de nun li zorgos sin bone, kaj 
turnos la dorson al la vojo, kiun li sekvis ĝis hodiaŭ. 
Tio estas mia sincera deziro, do volu diri al li kiel rekte 
el mia koro, nur por fari komplezon al tiu ĉi malju- 
nulo. — Mi tre bedaŭras, ke mi ĝenis vin tre longe, 
kaj deziras al vi bonan tagon.« Kaj Kinzoo foriris. 

Ŝin-san, iris tre bone!« Cuja suprenvenis fiera 
pro sia aranĝo. Sed kiam ŝi trovis lin malgaja kaj 
senĝoja, ŝi proponis: »Se vi estas tiel maltrankvila, ĉu 
ni donu la finon ankaŭ al tiu maljunulo?« 

Ankaŭ mi pensis tiel; sed mortigi lin, la viron 
el viroj, — Dia venĝo estus tro peza, mia pensas!: li 
skuis la kapon kun ekĝemeto. 

Estis fakte, ke lia koro farigis lastatempe viktimo 
de obsedaj ideoj, en kiuj la murdo kaj monrabo ĉiam 
vidiĝis elstarantaj. Al la geviroj, kunforĝitaj en abunda 
sango kaj krimo, la vivo ŝajnis jam ne imteresa sen 
stimulo de sanga streĉo. Li ne povis rigardi homan 
vizaĝon ne imagante la vizion de la samo kuŝanta kiel 


truoj rustiĝintaj. Estis obtuzaj falbruoj kaj tumulto 
malantaŭ la stalo, kaj interne estis neniam antaŭe, dum 
la tempo de la germano, tiel vigle en Kvanaas. 

La muro fariĝis rapide nuda, sed la truo ne far- 
iĝis pli granda. La maljuna densharulo staris mal- 
kontenta en rubo de tabuloj, splitoj kaj ligneroj. 

Kiel alloge bonguste odoris la truo. Varmaj vivaj 
bestoj. Li devis enŝovi la kapon por iom flari. 

La maljuna urso — li havis grizajn harojn en 
sia felo — pli akre suferis, ol la kompatindaj estaĵoj 
kiuj el la interno vidis la densharan kapon kaj la 
malgrandajn pikajn okulojn, tiel ke ili rebrilis kiel 
sublasoj interne de la krepusko de la stalo. Sed kiel 
ajn ili sin ĵetis, ili vidis lian hirtan kapon, kiu kun 
spireganta nazo moviĝis tien kaj reen ĉe la truo. 

Nun sekvis la lasta parto en torenta rapideco. 
Ankoraŭfoje la urso penadis pri la ĉagrena truo, tiel, 
ke grandaj trunkpecoj forŝiriĝis. Li furiozis, murmur- 
is kaj, se oni povas diri tion pri maljuna urso màl- 
satega — li ploris laŭte. Li saltis pied-apud-piede 
kaj blasfemis en ursmaniero. Li sentis sin maljuna 
kaj forlasita. La amaso, sur kiu li staris, odoris kiel 
bovino; li gratfendetis ĝin. Ĝi odoregis tiel rave: li ko- 
mencis disfosi ĝin. Kaj kiam li fine aktiviĝis, la furi- 
ozo lin kaptis, kaj li vaste disĵetis la sterkaĵon, tiel ke 
grandaj buloj plaŭdante frapis kontraŭ la muro. Li 
laboris ŝvitante kaj ne cedis antaŭ ol disĵeti kaj fór- 
disigi la tutan amason. 

Tiam l iris. 

Trans la angulo li renkontis la germanon. Ambaŭ 
hallis — sed la germano falis kapantaŭen en sveno. 
La pafilo eksplodis kaj la kuglo preterflugis la orelon 
de patro urso, fajfante tiel malagrable, ke li decidiĝis 
forlasi tiun lokon. 

Kutimo estis sur la insulo Senjen, ke oni avertu 
unu la aliajn, kiam urso alvenis bienon. 

Li, la bienulo de Kvanaas, ekiris al najbaro, 
vekiĝinte el sia sveno, sed ne atingis eĉ la duonon de 
la vojo kiam li renkontis lin. Jen la urso ĵus prenis 
bovidinon ĉe najbaroj el »grinda«, kvadrata ĉirkaŭ- 
barejo, en kiu la malgrandaj brutoj estas: enfermitaj 
dum la noktoj. Nenio estis farebla kontraŭ tiu afero. 

Sed tio estis la lasta heroajo de la grandurso. 

Du tagojn poste — 

Du tagojn poste lapona junulo iris sian ordinaran 
sesmejlan vojon trans la montegaron kun poŝtaĵoj. La 
pafilo pendis de sur lia dorso. Li estis konata kiel ne- 
niam maltrafanta. 

Alte supre, sur senherba montego li vidis, kiel 
iras la denshara pekulo flarante en la profundo sur 
marĉo. Malantaŭ etaj rokoj, jen piedire, jen rampe 
(sur la ventro) li ŝteliĝis pli proksimen: jes, estis la 
grandurso — kaj li mortpafis lin, trafante lian okulon. 

Sed tiu, kiu faris ĉi tiun majstropafon, ekhavis 
la ursan tremfroston, kiam eksplodis la pafo. Li kaŭris 
malantaŭ sia ŝirmo, sidis tie tremante dum horoj kaj 
ne kuraĝis iri el la loko, antaŭ ol duontago forpasis. 

El la sveda: Sam Owen Jansson 


terura kadavro. Ial li ne povis venki la malbonsignan 
antaŭsenton, ke sin trovas ankoraŭ unu aŭ du homoj, 
ricevontaj de liaj manoj teruran finon. 

Ĝuste en tiuj tagoj. la negoco de la boatisto 
Seiji komencis lin konduki en la profesian vivon de 
Cuja. Ĉu pro la prospereco en sia negoco, aŭ pro la 
nekalkulebla enspezo akirata en malhonesta maniero, 
li kondukadis la vivon lukse kaj potence la tutan jaron. 
Nova loĝejo anstataŭis la malnovan. Lin oni nun kal- 
kulis unu ella riĉuloj en la ĉirkaŭaĵo de Takabaŝi. 

Atinginte tian cirkonstancaron de sia sorto, kie 
li ordonis riverencon kaj humiliĝon en sia boatista 
rondo. jam havante nenian timon pri Tokubei, ver- 
ŝajne mortinta, nur tro preta senti denove la mal- 
novan fajron, kiun li ne elvivis, nek forlasis, — kaj ne 
sen aliaj kialoj videblaj. li ĉiamaniere penis fari ple- 
zuron al la virino, kiu konis lian nigran sekreton. Eble 
pli spronite de sia renovigita kordeziro, ol tirite de sia 
pekomakulita konscienco. li provis pacience plaĉi al ŝi 
kaj ŝin gajni, kvankam li trovis ŝiajn plaĉon kaj pre- 
feron tro multekostaj. 

En si havante planon dekomence, Cuja akceplis 
la viron ne tiel malvarme, nek senkuraĝige. Estis ŝia 
plano lin logi al si kaj igi lin danci laŭ ŝia muziko, 
ĝis ŝi estos Jam preta jeti lin flanken, senigitan je ĉio 
por ŝin kontentigi. 

Se ĉiuj dolĉaĵoj. kiujn vi diris. estas veraj, mi 
ne povas nei, ke ili pelas mian koron al vi favore. Sed, 
dum vi estas kun Iĉi-san. mi ne volas ĝui vian bonecon.» 

Tion ŝi ripetis ĉiufoje, kiam ŝi elturniĝis el liaj 
manoj proksimiĝontaj trans iu punkto. Iĉi estis la tria 
edzino de la boatisto; ŝi estis gejŝo en la kvartalo Joŝi- 
ĉo» ĝis antaŭ du-tri jaroj, kiam Seiji prenis ŝin kiel 
sian ama'inon. Tuj post la morto de la lasta edzino, li 
venigis ŝin al sia domo. Ne virino tiel alloga, tamen, 
ial ŝi ligis lin al si tre firme. Moralaj glitetoj de lia 
parlo aŭ ia ajn malgrandaĵo, sugestianta pri simila 
eventualaĵo, se elflaritaj, certe elmetis lin, kiel edzon, 
al ripro? `o, ofle akompanata de muskola perfortaĵo. 
Kiel ajn arde li sopiris al Cuja, la ideo elpeli ĉi tiun 
virinon ŝajnis afero al li tute neebla. 

Kia diferenco, eĉ se ŝi estas kun mi?: li dir;s 
elturniĝe. Ni havas rimedojn, por ke si nenion ri- 
marku 

Tiaokaze ŝi kutime respondis. »Mi ne estas kon- 
lenta. Se vi amas min sincere, por vi ne devas esti alia 
virino, nek edzino. krom mi sola.« Intence ŝi prezentis 
proponon al li neeblan kaj lin turmentis. 

Aŭskultu, sinjoro Seiji, vi diras, ke vi amas min, 
sed tion diras nur via buŝo, ne via koro, ĉu ne vere? 
Se vi amas min efektive, kial vi ne mortigas la virinon, 
kiu konas vian krimon? Fine ŝi trovis okazon, kaj lin 
tentis amaniere. 

Vi ja devas havi tian kuraĝon, vi, kiu mortigis 
eè Sin-santon. senkulpan. escepte ke li amis min.. 

Tio estas faro de Santa, mi tute ĝin ne rilatas. 

Ĉiuokaze, mirinde maltima vi fariĝis lastatempe! 
diris Seiji mire kun admiro; sed ŝajnis, ke ŝiaj 
signifoplenaj vortoj multe movis lian koron. 

Ankoraŭ iom da pacienco kaj Seiji kaj lia 
edzino falos en la saman kaptilon! Ni pagos al li la 
malnovajn ĉagrenojn, kiujn li kaŭzis ” ni antaŭe. 
liel flustris ofte la geamantoj inter kiam ili trovis 
sin solaj en la supra ĉambro de Cleja. Tion ili faris 
pli por dolĉe ĝui kelkajn horojn de sia dormtempo. 
Kaj tiel ili atendis la okazon ; kaj ili Mp la esper- 
ojn de venĝo. Ce ĉiulagaj iro kaj veno, tage kaj nokte, 
Sinsuke laŭeble zorgis ne liri al si ĝeneralan atenton. 

Fine venis la ŝanco, en Julio de la sama jaro, 


kiam la somero estis ĉe sia plejalto. Pro la aresto de 
unu el liaj boatistoj-kolegoj, la serio da krimoj de 
Seiji komencis pli kaj pli sin montri en lumo, kaj 
li devis decidi fermi la domon, kaj sin kaŝi en la pro- 
vincon dum kelka tempo. 

„Profitante ĉi tiun ŝancon mi forigos lIĉi-n, la 
baron de nia amo; volu do forkuri kun mi. Kompre- 
neble ni forportu la tutan monon, kaj fuĝu per ŝipo 
en profunda nokto. Kiam li flustris tion en ŝian 
orelon, Cuja tuj donis pretan jeson, penante reteni 
sian koron forte batantan. 

La kvara horo de la nokto, kelke da tagoj post 
la Budaista Festo en la dek-kvina de Julio, — estis 
la tempo fiksita por mortigi Iĉi-n kaj forlasi la urbon. 
Ĝis la tago antaŭ la nomita nokto, Seiji plen» prepar- 
iĝis; multajn boatistojn kaj geservistojn li maldungis, 
ĉiujn meblojn kaj hejmajn diversaĵojn li forvendis, 
neniu kaj nenio restis krom lia edzino Iĉi. Li certigis 
al ŝi, ke li nepre prenos ŝin kune en fuĝo. Al Cuja li 
sciigis, ke ŝi envenu la domon tra la kuireja pordo, 
kiam ekbatas la kvara horo de la nokto, ĉar Iĉi jam 
ne vivos en tiu horo. 

Post interkonsento kun Ŝinsuke, sola, kaŝante la 
vizaĝon parte per vualo, Cuja eniris la boatisto-domon 
tra la kuireja pordo, „precize je la donita horo. 

Jen! Tie ĉi mi estas!« alparolis Seiji. Ŝi trovis 
lin staranta plenstature en la interna ĉambro, prilumata 
de lanternolumo. Kuŝanta rigide ĉe liaj piedoj kun 
ambaŭ manoj pugnigitaj en la aero, estis la kadavro 
de lia edzino. 

Ĵus mi finis la aferon; estis tre pena laboro! 

Li ankoraŭ spiradis malfacile. 

Kiel ŝi aspektas nun? Lasu min ekvidi.« 

Trankvile ŝi plilumigis la lanternon kaj rigardis 
malsupren en la virinan vizaĝon. Supozeble dank'al la 
sango kapen sendita ĉe la premsufokiĝo, ŝia haŭtoko- 

Onklino Olivia 


— Hasse Z. — 


Onklino Olivia havas sepdekok jarojn, sed tamen 
ŝi estas tre vigla virino, eĉ iom tro vigla kaj verva por 
la malrapidema tempo, en kiu ni ĝuste nun troviĝas. 
La plej multaj el la korpopartoj de onklino Olivia 
estas ŝiaj propraj. Ŝiaj dentoj estas propraj, ŝia hararo 
estas preskaŭ ŝia propra, kaj ŝia lango bedaŭrinde apar- 
tenas al neniu alia. Onklino Olivia “gastadas ĉe ni. Ni 
ricevis ŝ'n tute senpage, kiel oni ja ricevas maljunajn 
parencojn. j 

Kiam onk'ino Olivia venas al ni vizite, oni rimark- 
as ŝian ĉeeston jam du kvartalojn antaŭe. Malvarmega 
bloveto trairas la ĉambron, iu leviĝas dirante : 

— Onklino Olivia estas en la proksimo. Iu alia 
aldiras : 

— Ŝi ĝuste nun preteriras la angulon. Kion ni 
faru? 

Neniu trovas emon por ion fari. Ni sidis rigidaj, 
elmetitaj al tiu sorto, kiu nin atendas. 

Onklino Olivia sonorigas ĉe la antaŭĉambra pordo, 
iu malfermas dirante, kiel oni diradas ion bedaŭrindan : 

— Kiel ĝojige, ke vi venas, onklino! Ni guste 
esperis tion, ke vi venos. 

Olivia en la antaŭĉambro malvestas sin, n» tute 
— dank'al Dio! —, sed grandparte, kaj ni ŝ'n helpas. 

Ŝi sidiĝas profunde en apogseĝon, rigardas nin 
per severa mieno kaj diras: 

— Ne estas plezuro iri sur la stratoj nuntempe. 

— Ne, ni diras unuanime, estas terure iri sur la 
stratoj nuntempe. 

Kaj jen ni pensas: Ho, se oni nur estus sur strato 
ĝuste nun. Kie ajn, sur kiu ajn simpla kaj senpretenda 
strato, jes, eĉ sur aĉa strateto. 

— Hieraŭ aŭtomobi'o surveturis piediranton antaŭ 
mia pordo, diras onklino Olivia, antaŭ mia pordo, 
kvazaŭ ŝi volus postuli, ke la viro havu tiom da pru- 
dento, ke li metu sin en alian lokon, antaŭ la pordon 
de alia. 

— Ĉu li mortis? iu demandas por montri sian 
intereson. 

— Tion mi ne scias, rediras onklino Olivia, sed 
la ŝoforo vivis, la aĉulo! La savbrigado venis, sed 
kompreneble fariĝos nenio el la afero. En ĉi liu urbo 
oni ja rajtas veturi kaj agi, tute kiel oni volas. 

— Li eble iris tra la vojo de la aŭtomobilo, diras 
iu, kiu estas kuraĝa kaj aŭdaca. 

Onklino Olivia rigardas la senrespektulon kaj 
respondas : 


— Neniu iras tra la vojo de aŭto! Estas la aŭtoj, 
kiuj iras en nia vojo! Memoru tion, knabo! Cetere, 
ĉu progresas via lernado? —' 

— Malbone progresas, diras la patrino de la 
knabo. Li tre malfacile povas legi. 

— Vi similas al via patro, diras onklino Olivia, 
kaj tiam mi klopodas eliri, sed pluraj paroj da okuloj 
petegas min resti endome. 

Onklino Olivia ekvidas Elisabeth, kiu sidas trem- 
anta sur seĝo ĉe la pordo. 

— Tiu knabino ne kreskas, diras la onklino. Ŝi 
estas precize tiom granda, kiom antaŭ ses monatoj. 

— Oh, diras la patrino de Elisabeth, ŝi ege kresk- 
is. Hieraŭ vizitis nin sinjoro, kiu diris, ke li apenaŭ 
povas ŝin rekoni. 

— Oni babi'as, diras la onklino. Ŝi tute ne kreskas, 
Mi kredas, ke ŝi suferas de rakito. Vi devas ŝmiri ŝin 
per.»La ŝmiraĵo de la avino« aŭ doni al ŝi fiŝhepatan 
oleon kun feraĵo. Tio estas bona. 

Elisabeth tute paliĝas. Fiŝhepata oleo estas la plej 
terura, pri kio ŝi scias, eĉ sen ferajo, kaj ŝi decidas, 
ke la venontan "fojon, kiam onklino Olivia venos, ŝi 
supreniros al la subtegmentejo por kaŝi sin. 

Dum momento ekregas silento, sed tamen neniu 
anĝelo trairas la ĉambron. Jen onklino Olivia parolas: 

— Oni operaciis s-inon Skoldebrand hieraŭ. Ŝi 
havis tridekok ŝtonetojn en la galveziko. 

— Tio ja estis tre multaj, diris Emanuel, kiu 
havas superno'on pri matematiko. Ĉu ili elprenis ĉiujn? 

— Kion alian ili faru? Ĉu vi kredas, ke ili lasis 
kelkajn? 

— Oh jes, mi kredis, ke ne estas bone, ke oni 
forprenas ĉiujn. 

— Viaj infaroj, diras onklino Olivia turnante sin 
al mi, estas tiom neinteligentaj, ke tio ĝenas. 

Emanuel leviĝas, iras malantaŭ la segon de onkl- 
ino Olivia kaj eligas sian langon kiom pleje eble. Lia 
patrino rigardas lin per angoraj okuloj, kaj onklino 
Olivia diras: 

- Hieraŭ Charlotte Edelgren finis. 

— Ĉu jes; kion ŝi do faris? mi diris. 

— Estis apopleksio, dimanĉe oni ŝin entombigos. 
Tio tute ne estas ŝercinda. 

— Pardonu, kara onklino, mi ne tute komprenis. 

— Vi neniam komprenis ion seriozan. Getere mi 
opinias, ke ĉi tie estas trablovo. 

— Ne estas cble. Ĉie estas fermite. 


loro restis ankoraŭ freŝa kaj bela, kvazaŭ ŝi vivus. Laj 
restanta sur ŝi esprimo d» agonio aspektis simile al tiu 
de ĝoja rideto. Nur ŝiaj okuloj fiksitaj sur la plafono 
brilis malvive sed terure. 

Boato estas preta ekstere. Ni kunprenu ankaŭ la 
kadavron kaj ĝin profundigu ie en la malproksima 
maro, — kaj monon mi havas, tiom. —. Kun obtuza 
bruo li metis antaŭ ŝi pezan sakon cl pajlomataĵo. Ĝi 
entenis kvin cent »rjo«-ojn da oraj pecoj, li klarigis. 
En tiu momento, la kuireja pordo senbrue malfermigis 
la duan fojon; Ŝinsuke sin enŝtelis. 

Sinjoro Seiji, mi salutas vin post longa tempo, 
kaj dankas “pro via zorgo pri mia Cuja.« 

»Kio? Ha, sinjoro Ŝinsuke! 

Seiji morte paliĝis. Antaŭ liaj okuloj larĝe staris 
viro, kun la vizaĝo ĝis nun kaŝila sub viŝtuko. Li sin 

vestis per malpe a vesto kun blua kaj blanka koloroj, kaj 
per zono blue striita. La haroj estis kombitaj freŝe 
kaj bo'e. Kvankam nun li aperis en brilkolora vesto 
kun okulfrapa desegno, neerareble li estis neniu alia ol 
£insuke mem. 

„Prave dirite. Mi estas la sama Ŝinsuke, kvankam, 
eble, iom alia ol antaŭe. Kaj al mi estas honoro raporti 
al vi, ke via edzino kaj Santa mortis ambaŭ per miaj 
manoj. 

Al malmulaj vortoj k'e ere interŝanĝitaj jam sekvis 
interbatiĝo. Sen batalilo en la mano, Seiji baldaŭ sentis, 
ke li tre malfacile povas sin defendi. Tiam subite Cuja 
etendis la brakon d» post lia dorso,- kaj fikse ŝtopis 
lian buŝon, kiu estis ĵus ekkrionta por helpo. Dume 
Ŝinsuke havis sufiĉan tempon por fini sian laboron. 


Firo sekvas El la japana: J. $imomura. 


Poemoj 


- M. 8trumpfel — 


Aŭgusto 


Sur molaj, bronzaj ondoj 
Lumeroj balance foriras. 
Maturaj, brunaj spikoj 
Malsupren. kliniĝas, sopiras. 


Cejan' al konvolvulo 
Rakontas pri strangaj aferoj: 
»Jam baldaŭ blovos venloj 


Tra stoploj kaj kelkaj pajleroj«. 


Suna aprilo 


Lekanteto, lekanteto 

Jen! sin kaŝas kun koketo. 

Anemono, kardameno 

Ekpaliĝas pro ĉagreno, 

Pro envi', ĉar leontodo 

Metis laŭ la lasta modo 

Sur la dikan, stultan kapon 

Oropuntan, pompan ĉapon. 

La herbej' ĉe rivereto 

Al la nova tunaleto 

Kudras borderaĵon oran, 

Verdbrokatan: kalto-floran. 
x 

Papilio, papilio 

Svebe dancas kun gracio; 

Sturno ŝmacas, merlo flutas, 

Strange eĉ paser’ kondutas: 

Eĉ la plej malgranda koro 

Serĉas koron kun fervoro. 


Sur la arboj la burĝonoj 
Ŝajnas esti mil pugnetoj, 
Malfermantaj manojn verdajn 
Al radio-milionoj 

Kaj levantaj nektarplenajn, 
Delikatajn, Di-konvenajn 
Pladojn jen! el alabastro 


Al la adorata astro. 


Eble jam 


Eble nun jam bele floras 
le, ie ajn rozujo, 

Kiu super mi odoros 
Baldaŭ antaŭ tujo. 


Eble nigraj ĉevaletoj 
Saltas sur herbej' pro ĝojo, 
Kiuj tiros kvietpaŝe 

Min sur lasta vojo. 


Eble ie ajn nun kuŝas 

Ses malgrandaj kverklabuloj, 
Kiuj baldaŭ jam min gardos 
Kontraŭ terobuloj. 


Eble ie ajn nun floras 
Tri lekantoj aŭ cejanoj, 
Kiuj baldaŭ, baldaŭ velkos 


Jam, en miaj manoj. 


Eble du okuloj ridas 

Pri ŝercaĵo sensacia, 

Kiuj baldaŭ ploros, ploros 
Apud tombo mia. 


— Kiam mi diras, ke estas trablovo, tiam estas 
trablovo. Kaj trablovo estas tre danĝera por mi. Nun 
Emanuel ŝteliris kaj malfermis la pordojn al la enirejo. 
Mi eĉ sentis la trablovon. 

Onklino Olivia iris. Ni klopodis inviti ŝin por tag- 
manĝo. Ŝi rifuzis. Ŝi vizitos paralizitan amikinon, Ni 
lasis onklinon Olivia iri kaj diris mildajn kaj varmajn 
preĝojn por la paralizita amikino. 

Nun estas finita la interrilato inter ni kaj onklino 
Olivia. Tio okazis jene: 

lun tagon, kiam mi sentis, ke ŝi venos — ŝi deiris 
de la tramo kaj enpaŝis nian straton — mi diris al la 
kolektita familio : 

— Ĉu ni kaŭzu al onklino Olivia grandan ple- 
turon! Ĉu ni ŝajnigu malsanon ĉiuj. Ne ekzistas io, kio 
povas pli vigligi ŝin, ol tute malsanaj homoj. 

Ĉiuj konsentis pri la afero, — nia servistimo 
kontraŭstaris komence, s-d rezignaciis, kiam mi promesis 
al ŝi ke ŝi povas ellitiĝi vespere por viziti kinon. Ape- 
naŭ kiam ĉiuj enlitiĝis, onklino Olivia sonorigis. Mi 
trenis min el la lito kaj malfermis. 

— Kiel, diris Olivia, ĉu vi estas malsana? Kial 
vi surhavas la noktoĉemizon? Aŭ ĉu vi ankoraŭ ne el- 
litigis? 

— Envenu, mi flustris per raŭka voĉo. La tuta 


familio kuŝas, estas ia epidemio. Grandaj makuloj sur 
la korpo. 

Onklino Olivia deprenis la mantelon kaj eniris. 
Ŝi iris de ĉambro al ĉambro, de lito al lito, kontrolis 
la pulsojn kaj volis mezuri la temperaturon, sed estis 
malhelpata, ĉar Emanuel kuris el la lito kaj kaŝis la 
termometron. Ŝi varmigis akvon ex la kuirejo kaj donis 
al Matilda, la servistino, du kulerojn da ricinoleo. — 
Tio estas la nura, kio helpas al tiaj homoj, ŝi diris. 

Matilda englutis la ricinoleon, kiam mi montris 
al ŝi kvinkronan monbileton post la dorso de Olivia. 

Kiam tio estis farita, onklino Olivia reiris al la 
mangoĉambro kaj tie sidiĝis en la sofo por pripensi 
la situacion. 

Mi antaŭsupozis tion. Je mia signo ĉiuj kur- 
egis el la litoj, rekte en la ĉambron, devigis onklinon 
Olivia forlasi la sofon kaj komencis ronddanci cirkaŭ ŝi, 
dum ni kriadis : 

— Ĉio nur estis ŝerco, kara onklino Olivia. Ni 
tute ne estas malsanaj! Nur estis ŝerceto. Ni tute ne 
estas malsanaj! 

De tiam onklino Olivia ne vizitis nin. Kaj 
ni ne kuraĝis ŝin viziti. Ŝi eble ne volus akcepti nin. 
Ni eble estas tro sanaj por ŝi. 

El la sveda: Sven Rugnar 

sa ODOERVI 


JAKOB WASSERMANN. Preskaŭ en la tuta mondo, 
kie eŭropaj libroj estas legataj, oni konas la nomon de 
Jakob Wassermann. Li naskiĝis la 10-an de marto 1873 
en Fürth, proksime de Nürnberg kaj morts la 31-an 
de decembro 1935 en Aŭstrio. Kun la morto de Jakob 
Wassermann la germana literaturo perdis unu el la plej 
grandaj reprezentantoj de la lasta epoko. Pri sia ligiteco 
kun la germana lingvo li esprimis sin jene: »Ĝi estas por 
mi pli ol rimedo por komprenigo kaj pli ol la utilec- 
principo de la ekstera vivo, pli ol io, hazarde lernita, ha- 
zarde adaptita. Vorto kaj ritmo difinas mian internan 
ekziston. Ĝi estas la materialo por konstrui la spiritan 
mondon, por kio mi sentas, se ne forton, almenaŭ sen- 
peran inklinon. « 

Tiu ĉi majstro de la lingvo havis rakontkapablon 
grandan kaj tiel subtilan, kiel la plej delikata ĉizlaboro. 

Lia libro »Mia vivo kiel germano kaj judo« estas 
emocia dokumento pri liaj animaj konfliktoj, kiuj tur- 
mentis lin jam de lia senĝoja koj senluma infaneco. 
Tiutempe regis toleremo. Sed ofte li sentis sin malgraŭ 
tio nur gasto, tolerata pro boneco kaj tial lin forte ob- 
sedis la aspiro je plena homeco. La konflikto ĉiam pli 
kaj pli intensiĝis. Kaj tiam tri fenomenoj save efikis al la 
animo kaj spirito de la interne batalanta juna homo. Tri 
sferoj de travivaĵoj, kiel Wassermann mem diras »la 
pejzaĝo, la vorto kaj la interna pejzaĝo, kiun la animo 
kunportas en la mondon el sia antaŭnaska stato kaj kiu 
estas la kristalo de la vera vivo.« 

Wassermann rakontas, ke de sia 10—320 jaro li vivis 
en konstanta ebrio. » Mi havis atakojn de raviĝo, de sovaĝa 
kvieta sinforgeso, kaj la apartiĝo estis tiel forta kaj su- 
bita, ke la ligoj ŝiriĝis kaj ke mi restis kvazaŭ fendita, an- 
kaŭ sen scio, kio tie okazis al mi. En ambaŭ sferoj mi vi- 
vis kun pliakrigita atentemo, ĉar atentemo ja generale 
eslas mia ĉefa esenc-trajto, sed forestis pontoj, mi povis 
esti ĉi tie tute sobra, tie en ekstazo, sed mankis ĉia ko- 
muniko, ĉia mesaĝo. 

Miro kaj malespero estis la animstatoj, kiuj min 
pleje regis, miro pri ĉio okazinta, ĉio sentita, malespero 
pri tio, ke ĝi ne estis esprimebla. Mi estis kvazaŭ Moseo, 
venanta de la monto Sinaj, sed forgesinta pri tio, kion li 
tie vidis kaj kion Dio parolis al li.« 

La vivcirkonstancoj de Wassermann ne estis facilaj. 
Konstanta malsereneco premadis lian animon. Pro sia 
dueco, germano kaj judo, li neniam trovis internan 
trankvilon. Same kiel li estis artisto, senĉese sin prilabor- 
anta, li estis ankaŭ eterne baraktanta homo, kiu sentis la 
profundan tragikon en la vivo de la judoj, la tragikon, 
ke la judo kunigas en sia animo du sentojn: la senton 
de privilegia supereco kaj la stampon de senhonorigo. 

Estante 23-jara Wassermann verkis »La judoj de 
Zirndorf«. Li ĉerpis el la pasinteco el la mitoj kaj le- 
gendoj de la popolo, kies ido li estis kaj aliflanke li penis 
koncize pentri la estantecon kaj estontecon de tiu ĉi po- 
polo. Li diras, ke li verkis la libron sen konscia pripens- 
ado, kvazaŭ rakontante sonĝon, kvazaŭ laŭ ordona dikt- 
ajo. Li volis, ke la libro estu lia konfeso, pensesprimiĝo, 
li esperis liberiĝi de la inkubo, kiu frakasis lian junecon. 

Siajn verkojn »La judoj de Zirndorf: kaj -Caspar 
Hauser« (aperinta 11 jarojn post la unue nomita verko) 
Wassermann nomas poluspunktoj, inter kiuj li serĉe ino- 
viĝas, inter la juda kaj la germana problemoj. 

Lia juda sorto destinis lin esti batalanto por la jus- 

teco, por la »lumdemando«, kiel li nomas ĝin. Lin 
tamen pleje interesas la homo. »Mi volas pentri homojn, 
kies animoj estas la plej pursona kaj sentema instrumento 
por la nekomprenebla ludo de la sorto. Mi ne volas 
priskribi al vi la kunligon de la eksteraj okazajoj, sed la 
ĥaoson de la internaj. Mi ne volas prezenti al vi fulmoton- 
dron, sed la estiĝon de la fulmotondro, ĉion kio antaŭ- 
as ĝin, kio estas kulpoplena kaj respondeca. « 

Depost »La historio de la juna Renate Fuchse (1990) 
Wassermann iĝis unu el la plej kona'aj germanaj roman- 
istoj. En tiu romano li priskribas la dolorplenan evolu- 
vojon de la nova virino. Ankaŭ la vicino devas trapaŝi ĉiujn 
vivciklojn, t. e. tra malpurajo, koto kaj haoso, antaŭ ol 
renaskiĝi. ; 

La sorton de pura homkoro Wassermann rakontas 
en »Caspar Hauser«. Ĉi tie li pasie batalas kontraŭ la 
inerteco de la koro«, kiel nomiĝas ankaŭ la subtitolo de 
la verko. 

De sia infaneco Wassermann okupis sin pri la figuro 
de Caspar Hauser. La avo de Wassermann, komercisto 
en Zirndorf, estis multe rakontinta al la knabo pri la 
mistera infano, trovita en Nürnberg. Wassermana deditas 
tutan jaron por la studado de la aktoj kaj de la materialo 
pri la persono Caspar Hauser, kaj finstudinte li skribas: 

„La figuro de la Nŭrnberga trovita infano neatend- 
ite kreskegis kaj lia sorto iĝis por mi la sorto de la homa 
koro ĝenerale, de la homa koro kontraŭ la mondo.: Por 
Wassermann Caspar Hauser estas homo sen pekoj, la pura 
homo, la mezurilo de la homvaloro. Lia animo similas al 
gemo, kiun ankoraŭ nenies avida mano estas palpinta. Kaj 
ĉiuj penas kapti ĝin, ĉiuj malpurigas ĝin, neniu proksim- 
iĝas al ĝi malegoiste. La homoj ne kapablas kredi, ke pov- 
as ekzisti senkulpulo, tial ili nomas Caspar Hauser 
trompemulo, ili ja ne povas kredi, ke ĉio en li estas 
malfalsa. Oni mortigas Caspar Hauser, sed jam antaŭe 
lin mortvundis la homaro. 

Sian grandan verkistan talenton kaj formadkapablon 
Wassermann pruvas per sia duvoluma romano »Christian 
Wahnschaffe. Kune kun la heroo de la romano, bela 
juna homo el riĉa familio, li malsupreniĝas en la abism- 
ojn de la homvivo. Neniu malpuraĵo povas algluiĝi al li, 
ĉiam pli pura kaj perfekta li iĝas. Ĉiam pli bone li kap- 
ablas legi en la animoj de la homoj. Kortuŝe estas pent-: 
rita la brava, senkulpa figuro de la junulino Ruth, plena 
je mistera ĉarmo. 

Wassermann ne perdas sin en detalaĵoj, malgraŭ la 
detalaj priskriboj de apartaj animaj travivajoj ĉiam temas 
pri io tuta. 

Preskaŭ en ĉiujn kulturlingvojn estas tradukita lia 
verko »La Juĝafero Maurizius«, kiel bazo servas la multe 
pridiskutita sorto de advokato Hau. Junulo, turmentita de 
la demandoj pri justo kaj vero, ankoraŭ ne venkita de la 
inerteco de la koro, ekbatalas kontraŭ la ekzistantaj juĝ- 
leĝoj por helpi al la venko de la justeco. 

Granda estas la nombro de liaj romanoj kaj rakont- 
oj. Krom la jam nomitaj ankoraŭ estas notindaj »La 
anservirelo-, »La maskoj de Erwin Reiner«, „La trop- 
ikos (3 volumoj), »Faber aŭ la perditaj jaroj:, »Laudin 
kaj la liaj »Moloko«, »Tumulto pro la junsinjoro 
Ernsts. Rakontoj kaj noveloj »La fratinoj«, »La ora 
spegulo:, »La neniam kisita buŝo« kaj kiel daŭrigo de 
„Juĝafero Maurizius« la romano »Etzel Andergast«, kaj 
lia lasta verko »La tria ekzisto de Joseph Kerkhoven« Y) 
konfeslibro de la nuntempo. 

Wassermann estis vera kosmopolito, verkisto, kies 
animkordojn tuŝis la sorto de ĉiuj homoj, el ĉiuj soci- 
rondoj kaj klasoj. Selma Rosenblatt + 1934. 


4) Rigardu recenzon en la junia numero. 


GRAVA LITERATURA DATO. En la komenco de 
septembro okazis la unua centjara datreveno de la eltrovo 
— en la Oxforda universitato — de la fama manskrib- 
ajo, enhavanta plej antikvan dokumenton pri la »Chanson 
de Roland: (Rolanda Kanto). 

Tiu grava poemo fundamenta por la franca litera- 
tura kaj inspirinta tiel multajn verkojn en ĉiuj literaturoj 
konsistas el 12.000 versoj dekdusilabaj; sed oni eslas 
certa pri la ekzisto de aliaj kelkmil malaperintaj versoj. 
La aŭtoro, nekonata kiel la plimulto de la mezepokaj 
verkistoj, estis — kredeble — franca monaĥo. Dum mult- 
aj jaroj oni kredis lin samtempa al la batalo; sed posl 
longaj studoj, nun oni asertas, ke li vivis dum la XII. 
jarcento kaj estis unu el la akompanintoj de Alfonso el 
Batallador (Alfonso la Batalisto) reĝo de Aragono, en la 
almilito de Zaragoza, ĉar li tre bone priskribas la lokojn 
de tiu militiro kaj maltrafas en la ceteraj geografiaj cir- 
konstancoj. 

Sendube, en la vivo de Rolando estis pli gloraj kaj 
pli allogaj faktoj; tamen la aŭtoro elprenis la malgajan 
malvenkon de Roncesvalles, por verki poemon de morto, 
de doloro. 

La postgvardio de Karolo la granda estis venkila en 
la Roncesvala montgorĝo — laŭ la poemoj — de Zarago- 
zaj maŭroj. Tamen la epigonaj literaturaĵoj multe varias 
pri venkintoj: por la hispanaj eposaj verkoj la venkanta 
heroo estas la kastilja (hispana) Bernardo del Carpio; por 
la vaskaj kantoj la montaranoj tieaj. 

La Navarra Kultura konsilantaro organizis litera- 
turan: vesperon en la Pamplona teatro. kaj la 2-an de 
seplembro oni inaŭguris, en la loko mem, kie la balalo 
okazis, simplan inonumenton »Al la Paco en la Pire- 
neoj«. La monumento konsistas el dudekŝtona arko — je 
la honoro de la 12 »pairs« de Francujo. De la arko 
pendas sonorilo kun latina skribaĵo: PULSATA OMNI- 
BUS PACEM SONO (ludata por ĉiuj mi sonas pacon). 
Ambaŭflanke estas du steleoj kun surskriboj, unu vaske 
kaj alia arabe: »Dio havu kompaton al ili«. Sub la 
arko estas kvadrata tablo. 

La afero havas — por ni Esp.-istoj — krom la litera- 
lura, ankaŭ lingvan intereson. Vere internacia festo, ĉar la 
verko, la aŭtoro kaj la Ĉefheroo estas francaj, la eltrovo 
angla, la herooj francaj, kastiljaj, vaskaj kaj arabaj. 

A- N. D. 


LILITH, DE SALVATOR GOTTA. Salvator Gotta, 
malmulte konata eksterlande, estas treege populara en Ita- 
lujo, kie liaj eldonaĵoj vendiĝas je pli ol 60.000 ek- 
:empleroj. Tio, en lando kie la romanleganta publiko 
formas nur malgrandan procenton de la loĝantaro, povas 
loni al li la titolon »plej vendatas 

»Lilithe estas verdire pli bone rakontita ol estas 
ĝenerale la tiaspecaj verkoj. Ĝiaj karakteroj estas pentrilaj 
liel vive, ke rigardante ilian evoluon tra dudek jaroj — 
de 1912 ĝis la nuntempo — ni sentas, ke ni bone konas 
ilin ĉiujn. La enkonduka frazo kvazaŭ resumas la temon: 
„Mi naskiĝis« diras la heroo, Andrea Sales, ¿la tagon, 
kiam mi ĉesis esti simpla — kiam aperis antaŭ mi la unua 
virino sendita de Dio por kompliki mian animon kaj 
miajn sensojn.« 

Lia patro estas norditala farmisto — bela maljuna 
patriarko, kiu malŝatas ĉiujn librojn pro ilia ŝancela efiko, 
deklarante, ke »homo nerestanta enradikita en la tero 
ne estas homo.« Pro ironio, la virino, kiun Andrea 
amas, eslas aŭstra judino, fratino de revoluciulo, edukata 
inter ardaj intelektuloj. Ŝi fariĝas por Andrea, kio Li- 
lith, fratino de Lucifero, estas por Adam — turmento 
kaj inspiro. De la momento, kiam li vidas šin, bananta 


en sia nuda beleco, lia vivo estas ŝangita. Li sekvas ŝin en 
Germanujon, sludas en ŝia kosmopolita etoso, ĝis kiam 
la milito jetas ombron sur ilian idilion. De tiam, la ra- 
konto prenas mirige neantaŭvidatan turnon. Kelkaj leg- 
antoj povos malaprobi la finon, sed per granda arto la 
aŭtoro ŝajnigas ĝin neevitebla, 

Energia, vivoplena libro, volupta kaj sprita, kia ĝia 
heroino — libro legota kun aprobo aŭ protesto, neniam 
kun indiferenteco. La ĉeffiguroj estos varme pridiskut- 
alaj. kio donos pozitivan pruvon, ke ili reale vivas. 


VAN VECHTEN: NEGRA CIELO. Mezkvalita art- 
produkto, tre mezkvalita. Sed estas eble, ke por tiu 
leganto, kiu prenas libron en la manon nur por forpeli 
la enuon — ĝi estas distra, kiel iu ajn detektivromano. 
La templekto estas tute same elekstere konstruita, la stilo 
same grize flua, kiel tiuj de la detektivromanoj, sed ĝia 
medio en sia ekzotika realeco ĝin indigas, ke oni proksime 
konatiĝu kun ĝi. La »Negra Ĉielo«, Harlem, kvartalo 
de New-York, kie la koloraj parioj ĝuas specialajn rajt- 
ojn kaj eĉ se en ĉi tiu izoliĝo estas io simila al getto, ĝia 
avantaĝo estas, ke la negroj povas vivi en ĝi laŭ siaj 
strangaj, arbitraj leĝoj. En la okuloj de la negroj ne viv- 
antaj en ĝi kaj en la okuloj de la riĉaj negroj, Haarlem 
estas efektiva terenplantita ĉielo. En New-York eĉ hodiaŭ 
ne malofte okazas, ke se negrofamilio ekloĝas en domo, la 
blankaj najbaroj foriĝas de ilia proksimo kaj la tutan 
straton alproprigas la negroj tiamaniere. Tiel same, dom- 
on post domo, straton post strato, alproprigis la negroj 
la tutan Ilarlemon. Serioza venko ĝi estis kaj la instru- 
ilaj negroj, kiuj ankaŭ hodiaŭ, kun diplomo en la poŝo, 
devas inter la blankuloj servi kiel sakportistoj, ŝupurigist- 
oj, liftistoj, multe parolas pri la pluaj ebloj de tiu bon- 
sukcesa konkero. Ili aranĝas sciencajn diskutojn pri la ras- 
aj problemoj, ili ne sentas sin subvaloraj al la blankuloj 
kaj kredas kun ia eterna optimismo, ke devas alveni la 
mesio de la negroj. Serioza valoro de la libro estas la 
malkovro de ĉi tiu socia problemo. Kaj pesante ĉi tiun 
vidpunkton, ni povas preterrigardi la malgrandan artan 
kvaliton. . i 

La ama historio, kiu donas la temon kaj la agon, 
estas tule ŝablona romanskeleto kaj malkovras, ke Van 
Vechten, la nederlanda verkisto, staras ekster la mondo 
de la negroj. Li estas sufiĉe bona observanto, sed vane ja, 
se liaj diraĵoj estas ne travivitaj, sed nur trapensitaj. 
Akceptebla kaj preskaŭ kontentiga estas ĉi tiu metodo 
tie, kie la verkisto priskribas eksterajojn kaj tie, kie li ko- 
naligas la aranĝon, klasdividiĝon de tiu negra socio. Ĉar 
estus erare kredi, ke la negroj, malestimegataj de la blank- 
uloj, vivas inter si en reciproka honorado kaj estimo en la 
konkerita kvartalo. Kiel en la granda homara komuno, 
ankaŭ en ĉi tiu »Negra Ĉielo« ekzistas klasdiferencoj, ki- 
ujn oni konstatas laŭ la pli-malpli hela haŭtkoloro kaj la 
materiala stato. Ekzemple neniu volonte alparolas la kar- 
bonigran negron; la ŝatataj estas la orobrunaj, kiujn kun 
granda estimo oni nomas blusangaj. Kaj elektitaj in- 
fanoj de la sorto estas la tute helhaŭtaj. El tiuj ĉi »hel- 
uloj. miloj kaj miloj malkonfesas sian rason kaj tra- 
glilas al la »farunvanguloj«. Estas iuj, kiujn poste la 
konscienco maltrankviligas pro tiu ĉi perfido kaj ili re- 
glitas al siaj koloraj fratoj. Kaj Van Vechten almontras 
ne nur al la internaj negroproblemoj, rezultantaj el la 
diferenco de la haŭtkoloroj, sed ankaŭ al tiuj ekonomiaj 
diversecoj, kiuj fine igas la malamegatan karbonigrul- 
on ŝatata de la eminentaj »aristokratoj« kaj samtempe 
reprenas aliajn orebrunajn en la vicon de la parioj. Kiel 
en unu guto vi trovas la maron, en Harlen vi trovas la 
senaniman malharmonion de la tuta homa socio. La verk- 

isto lumigas honeste la faktojn. donante sian opinion nek 
por nek kontraŭ. Sed tamen li ne estas indiferenta pri 
ĉi tiuj sortoj, li estas humanisto kaj permesas al siaj 
figuroj, ke ili diru kelkfoje ion, kio taŭgas eĉ je agitado 
por sociaj ŝanĝoj. 

La plej vivplena, plej plastika figuro de la romano 
estas la »ruĝa prostituito« (ĝigolo). Li estas vanla kaj 
malsaĝa negra junulo, sed kun perfekte rava slaluro, per 
kiu li vivas el la mono de negraj knabinoj kvazaŭ eta 
reĝo. Li trapromenas la stratojn de Harlem kun kon- 
kera eleganteco, skandalas en kabaredoj kaj amuzejoj, li 
estas la idgalo de la amemaj okuloj, fine li miksiĝas en 
murdaventuron, sed kiel el ĉiuj malbonoj, ankaŭ el tiu 
li eskapas. Li estas figuro, kiu longe restos vive en la 
memoro de la leganto. La verkisto publikigas en sia 
libro ankaŭ kelkajn belajn negrajn poemojn kaj »spiri- 
tualojn«. Mi skribas ĉi tie el la enkondukaj versoj de 
Fenton Johnson kelkajn liniojn: 


Ni ripozu iom, edzineto Lissy Jane... 

En la riveron enjetu bubaĉojn; la civilizo ja donis 
da ili tro multe. 

Pli bone morti, ol mature konscii, 

ke negro oni naskiĝis. 


Ofte ni aŭdas kaj aŭdis krom la »Negra Ĉielo: saman 
ekveon en la mondo de la kulturitaj blankuloj. Jes ja, 
ni povas senti dum la legado de la libro, ke ankaŭ nia 
propra sorto estas ofte identa kun la senhoma sorto de 
tiuj negraj ŝarĝportistoj kaj revuloj. 


THE TRAGEDY OF GHANDI. De Glorney Bolton 
(Allen and Unwin, London) 

Kvankam jam longa vico da libroj aperis pri Ghandi, 
estas tamen nekontestebla fakto, ke la granda amaso ri- 
gardas Mahatma-n ankoraŭ ĉiam kiel timigilon por in- 
fanoj. Pro tio estas la verko de Bolton tre oportuna; ĉar 
ĝi montras simpation kaj samtempe kritikemon; ĉi tiu ver- 
ko kapablas nuligi la nescion, kiu ĉirkaŭas tiun neĉiutagan 
fenomenan individuon. 

Jam komence en la verko cerligas nin la aŭtoro, ke 
li malŝatas la asketismon de Ghandi; tiu asketismo tute ne 
estas — laŭ la opinio de la verkinto — la asketismo de 
de liaj antaŭuloj Ruskin kaj Tolstoj; ĝi estas nur la as- 
ketismo de moralisto, kiu ne estas artisto. »Ghandi dis- 
ŝiras multe pli da beleco ol kiu ajn alia homo el nia 
generacio. 

Tiu estas nur unu flanko de Ghandi. Aliflanke, ni 
ekscias, ke jam la dekdujara knabo juris, ke li volas 
batali por la liberigo de parioj. Jam frue alvokis lin lia 
misio kaj dum sia tula vivo li restis al ĝi fidela. En sia 
junulaĝo Ghandi tute ne estis glorriĉa. Kiel advokato, 
praktikanta en Sudafriko kaj poste en Hindujo, Ghandi 
ofte perlaboris plurajn milojn da sterlingaj funtoj. Mul- 
te pli poste li rifuzis ĉion krom la potencon. 

Kion ajn diras liaj malamikoj, estas nedubinde, ke 
ni renkontas tie ĉi homon kun altvalora kuraĝo kaj seri- 
ozeco. Se ni rigardas la evoluon de la instruo de Ghandi: 
ĝi ŝanĝiĝis el ne-perforteco tra ne-kunlaboro kaj pasiva 
kontraŭstaro ĝis publika malobeo — ni rimarkas, ke li 
ne estas kiel la kutimaj agitantoj. 

»The Tragedy of Ghandi- estas ne nur interesa 
studaĵo pri homo, kiun konata hinda ŝtatulo karakterizas 
kiel »ruzan, sed kapablan por la plej supraj formoj de 
la veremos, sed ankaŭ por multaj legantoj signifoplena 
kaj enhavriĉa enkondukilo al la problemoj de la nuntempa 
Hindujo. 

NIAJ BILDOJ 


ĉi-numeraj prezentas hungarajn artistojn. 


Ferenc Nyilassy, mortinta antaŭ nelonge, estis majstro 
de genro-bildoj, kies forta popola aromo, vivgaja kolor- 
gamo, vigla fabelemo kaj klasika perfekteco eternigas la 
kutimojn kaj kostumojn, vivon kaj karakteron de la 
popolo de l' hungara Ebenaĵo. 

Ferenc Bolmányi estas eminenta kaj moda portrel- 
isto kun granda internacia reputacio. Ni reproduktas de li 
genro-bildon, kun mirinde trafa »kapto« de karaktero kaj 
humoro. 


Bertalan Székely, malnova, delonge mortinta pentr- 
isto, estas granda figuro de la hungara monumentala his- 
toria pentro. Sed eble pligranda li estis en siaj mal- 
grandaj kompozicioj kaj skizoj, kiel montras la reprodukt- 
ita studkapo. 


Atentu! Grava informo! 


Laŭ malnova plendo de niaj abonantoj kaj legantoj, 
nia gazelo inter la hodiaŭaj cirkonstancoj ŝajnas iom 
multekosta. Bedaŭrinde, estas tre malfacile solvi tiun prob- 
lemon, ĉar pro la preskaŭ konstanta deficito de la gazeto 
ni ne povas perdi eĉ unu plian centimon. 

Tamen post longa cerbumado ni trovis solvon, kiu 
povos Kontentigi ambaŭ flankojn. Laŭ tiu solvo la unua 
abono al Lileratura Mondo restas senŝanĝa por ĉiu, sed 


ĉiu plua abono kostas nur svfr. 4.50 


Sola kondiĉo, ke la gazeton ni ekspedu al la sama 
adreso. Tiamaniere la pluaj abonoj do kostas 

nur la duonon 
de la ĝisnuna abonprezo. 

Ton ni faras por faciligi al la malnovaj abonantoj 
varbon de novaj. Ni tre esperas, ke malnovaj abonantoj, 
loĝantaj en la sama urbo ne eluzos tiun favoron, sed pagos 
al ni, kvazaŭ por helpo, la malnovan abonprezon. 

Sed ĉi tiu malalta abono grave helpas la poekzem- 
pleran vendadon de la revuo. Pro tio ni konsentas, ke 
ĉiu orda abonanto ricevu laŭdezire el ĉiu numero inter- 
konsentatan kvanton komisie por vendado. Tiaokaze prezo 
de simpla numero: 0.40 svfr.; de duobla numero 0.70 
svfr. aŭ egalvaloro. Post regula vendado de almenaŭ 5 
ekzempleroj el ĉiu numero 


ni re pagas la pagitan abonprezon. 

Solaj kondiĉoj, ke la venditaj numeroj devas esti 
pegataj ĉiun monaton kaj ke el la porvende mendita 
kvanto ni ne reakceptas ekzemplerojn. 

Ni esperas, ke vi bone akceptos ĉi tiujn novigojn 
kaj helpos, ke ni povu pliampleksigi nian komunan, ŝa- 
talan organon. 

Literatura Mondo. 
MN PN ENZ, PEICK TO TIETO” INEGI TIEN 


Premio por frupagantoj 
Ĉijare ĉiuj abonantoj, ekspedintaj sian abonrenovigon 
plej malfrue ĝis la 31-a de decembro, rajtas ricevi la 
bindilon por 1934. por pago de nur 6o svisaj centimoj. 
Frupagantoj, ne dezirantaj la bindilon rajtas aĉeti 
unu el la malsupre listigitaj libroj por la pago de svfr. 
1.50 afrankite: 
Weinhengst: Tur-strato 4 
Aisberg: Fine mi komprenas la radion 
Kalocsay: Streĉita Kordo 
Brzekowski-Grenkamp: Pri l' Moderna Arto. 


En la kriza epoko 


Librojn legi necesas, 
Eldonegi ne ĉesas 
AELA! 


Jen deviza alvoko 
Ribela: 


li ba kolizo por AELA je la jaro 1935 estas nur 3y. fr. 10-— 


ES Detalan prospekton sendas al vi la eldonejo de „Literatura Mondo‘: EEE 


NIAJ ELDONAĴOJ 


Verkoj de JULIO BAGHY: 


Dancu Marionetoj, noveloj tolb. 5.40, broŝ. — — 
Migranta Plumo, noveloj tolb. 4.600, broŝ — — 
Viktimoj, romano tolb. 7.40, duont. 5.60, broŝ. — 
Hura! romano tolb. 10- broŝ. — — — — — 
Preter la Vivo, poemaro tolb. 3.—, broŝ. — — — 
Pilgrimo, poemaro tolb. 3, broŝ. — — — — 


Verkoj de KOLOMANO KALOCSAY: 
Lingvo, Stilo, Formo tolb. 4.90, broŝ. — — — 
Malkara eldono bind. 2.50, broŝ. — — 
Streĉita Kordo tolb. 5.70, broŝ. — — — — — 
Rimportretoj tolb. 4.50, broŝ. — — — — — 
Eterna Bukedo, Internacia poemantologig, 352 ' paĝa; 
Duonlede bindita — hk - 
Madách: Tragedio de l' Homo jukis: 5.50, ĉlmpla 
Petőfi: Johano la brava 
luksa bind. 7.—, simpla bind. 5.20, broŝ 
Goethe: Romaj elegioj; La Taglibro, silkebind. — 
bind. 3.—, broŝ. 
Hungara Antologio bind 14--, broŝ — — — 
— G. Waringhien: Kiel fariĝi poeto aŭ Parnasa 
Gvidlibro bind. 5.—, broŝ — — — — 
Dante: Infero bind. 11.—, broŝ. — — — — 
Hekler: Arthistorio I. bind. 15.—, broŝ. — — — — 


iman “iM, Laci Enciklopedio de Esper- 
anto vol. A—J bind. 15.—, broŝ. 


ALIAJ VERKISTOJ: 


S. Asch—I. Lejzerowicz: La Sorĉistino el Kastilio 
romano bind. 5.—, broŝ. — — 


Grenkamp — Brzekowski: Pri l' Moderna Arto 
bind. 9.—, broŝ. 
J. Forge: Mr Tot aĉetas mil okulojn — Romano 


bind. 5.80, broŝ. 

Poemaro el Hungarlando bind. 

broŝ. 

Trans la Fabeloceano novelaro 

bind. 4.50, broŝ — 

Szilágyi: La Simpla Esperanto (gram. por hung.) broŝ. 

Teodoro Schwartz: Modernaj Robinzonoj broŝ. — 
La Pentroarto en la malnova Hungarujo, kun 95 

ilustraĵoj duonlede bindita — 
L. Totsche: De Paĝo al Paĝo studoj bind. És, . broš. 
Engholm: Homoj sur la Tero romano bind. 5—, broŝ. 


Francisko Szilágyi: 
Francisko Szilágyi: 


Engholm: Infanoj en Torento romano, bind. 3.50, broŝ. 


Kenelm Robinson: Homarisma Laboro broŝ. — — 
l. Ŝirjaev: Peko de Kain broŝ. — 
H. Weinhengst: Turstrato 4. romano bind. 5.50, broŝ 
E, Aisberg: Fine mi komprenas la radion! bind. — 
broŝ. 
K. Karinthy—L. Totsche: Vojaĝo en Faremidon broŝ 
K. R. C. Sturmer: El Notlibro de Praktika Esperas 
tisto. bind. 4.—, broŝ. — — — — 
Slonimski—Grenkamp: Mia vojaĝo en Soveti 
bind. 4.20, broŝ. 
Juda Ŝtato bind. 
broŝ. 
Hungara Slosilo — — — — ~-— 
Jeluŝiĉ—Rotkviĉ: Cezaro bind. 11.—, broŝ 
R. M. Rilke—Miinz: Leteroj al Juna Poeto bind. 
Adamson: Auli bind. 3—, broŝ. — — — — — 


Prezoj en svisaj frankoj! 
Aldonu 100%% por sendkostoj 


Teodor Herzl—B. Selzer: La 


KNN ANNAN ANNA 


Niaj reprezentantoj: 


AUSTRIO: Rudolf Foltanek, 
Wien, I. Herrengasse 2—4. Poŝtkonto nro 19.704 
AUSTRALIO: L. E. Thomson, p. a. R. G. Rawson, 
Melbourne 185 Exhibition Str. 
BELGUJO: Belga Esperanto Instituto Antwerpem, Kleine 
Hondstraat 11. Poŝtkonto nro 1689.58. 
Flandra Esperanto-Instituto. Kortrijk, Magdalenastraat 29, 
poŝtkonto nro 3268.51. 
BRITUJO: Brita Esperantista 
Asocio London W. C. 1. 142. High Holborn 
BULGARUJO: Centra Librejo »Esperanto« 
Sofia str. Maria Luiza 38. 
ĈEĤOSLOVAKIO: Otto Sklenĉka, Hradec-Kralov€. 
Poŝtkonto nro: Brno 110.878. 
sro L. Friis Aabyhŭĉi, Frodesvej 21. 
Poŝtkonto nro: 16295. 
ESTONIO: Helmi Dresen, Tallin, Poŝtkest 6. 
FRANCUJO: Centra Esperanto Librejo 
Paris 6e, 11 rue de Sĉvres 
Poŝtkonto: Libraire Centrale Esp.-iste, Paris nro 19601. 
S. Grenkamp-Kornfeld, Paris XIV-e 117 Bd. Jourdan. 
GERMANUJO: Poŝtĉekkonto de Vilmos Bleier, 
Berlin 138084 


DANUJO: Isosek, 


HISPANUJO: Ferdinand Montserrat, 
Barcelona, str. Provenza 75, 2—3a 
Itala Esperanto Centro Milano, Galleria 
Vittorio Emmanuele II. 92 
Poŝtkonto: Milano, c/c postale 3/18715. 
JUGOSLAVUJO: Sudslava Esperanto Servo 
Zagreb, Primorska 11. 
La Suda Stelo Slavonski Brod Poŝtfako 44. 
NEDERLANDO: Internacia Cseh Instituto Haga 
Riouwstraat 187 ` 
NORVEGUJO: Norvega Ligo Esp-ista, 
Oslo, Bergsliengata 11. 
POLUJO: Halina Weinstein, Warszawa, str. Leszno 99. 
P. K. O. W. Nr. 27867. 
Lejzerowicz, Lodz, Skwerowa 20. 
Poŝtkonto nro W. P. K. O. 68273. 
RUMANUJO: Esp.-Instituto Rumana, Cluj, str. Bravilor 15 
SVEDUJO: Förlagsföreningen Esperanto, 
Stockholm, 1. Fack 698 Poŝtĝirokonto nro 578. 
SVISUJO: Nova Esperanto Grupo, sro Hans Pfiffner, 
ST. Gallen C. Gallusstrasse 34. 
Poŝtkonto: Nr. IX. 53.44. 
JAPANUJO: Japana Esperanto Instituto 
Tokio, Hongoo—Motomaĉi l. Poŝtkonto: Tokio 11.325. 
USONO: Amerika Esperanto-Insituto. 
Madison, (Wis.) 556 State Str. 
ALIAJ LANDOJ ne menciitaj ĉi tie, bonvolu sendi poŝt- 
mandaton al P. K.O. Polujo, Krakow Nro 403148 
Administracja Literatura Mondo. Internaciajn poŝtajn 
respond-kuponojn ni akceptas en la valoro de 0.30 sv. 
fr. por unu. Aldonu 1090 por sendkostoj. 


ITALUJO: 


Izrael 


JU UJ 


NI 


Abonu kaj legu la 
Monata (Gazeton 


Informoj 
de Esperanto Asocio 
de Estonio 


Respegulantan la es- 
perantan vivon en 
Estonio. 

e 

Abonprezo: 2'50 sv. fr. 
jare. Specimeno 1 resp. 
kupono. 

e 

Adreso; Tallinn, Esto- 
nio postkast 6. 

© 


Laŭ sama adreso estas 
mendebla estona lite- 
raturo en esperanta 

traduko. 


@ 
Postulu katalogon 


Scienca Gazeto 


Unu el la plej gravaj gazetoj en Esperanto. 


Aperos regule dumonate 
depost komenco de 1932. 


Formato 23X15 cm., 20 paga. 


Legu pri sciencaj progreso, esploroj, trovajoj, 
en Esperanto. 


Specimeno 1 respondkupono. 


Jarabono 4 svisaj frankoj. 
ABONU TUJ ĈE 


Amerika Esperanto-Instituto 
124 King St. Madison, Wis., Usono. 


Bona, intersea, vivanta gazeto redak« 
tata de profesiaj ĵurnalistoj estas: 


NIA GAZETO 


monata, grandformata, okpaĝa, 
ilustrata, absolute sendependa 


Direktoro: Georges Avril — Ĉef- 
redaktoro; S. Grenkamp - Kornfeld 
Ĉiu numero enhavas almenaŭ 2 500 li- 
niojn de interesa, varia bonstila teksto 
pri aktualaĵoj, literaturo, muziko, artoj, 
sciencoj, medicino, lingvaj demandoj, 
esperanta vivo, humoraĵoj, ktp. Notin- 
daj estas ampleksa gazetar-revuo kaj 
objektivaj recenzoj. — Jarabono; 10 
fr. fr. por Francujo; 12 fr, fr. por lan- 
doj aliĝintaj al la konvencio de Stock- 
holm; I5'— fr. fr. por aliaj landoj. 
Provekzemplero ricevebla kontraŭ 
respondkupono de poŝto aŭ de UEA 


NIA GAZETO 


29, avenue de la Victoire, NICE (Fran- 
cujo) Poŝ'ĉeka konto; 
Eclaireur Numero 262.74 Marseille 


Universala Esperanto Asocio 


um LJ] 


celas: 

Disvastigi la uzadon de la internacia helplingvo Esperanto. 

Plifaciligi la ĉiuspecajn moralajn kaj materiajn rilatojn 
inter la homoj sen diferenco pri raso, nacieco, 
religio aŭ lingvo. 

Krei internaciajn servojn uzeblajn de ĉiuj homoj, kies 
intelektaj aŭ materiaj interesoj celas trans la limojn 
de ilia genta aŭ lingva teritorio. 

Kreskigi inter siaj membroj fortikan ligilon de solidareco 
kaj disvolvigi ĉe ili la komprenon por fremdaj 
popoloj. 

La Asocio estas neŭtrala rilate al religio, nacieco aŭ 
politiko. 


donas: 


Al la membroj: Membrokarton kaj kvarcentokdekpaĝan 
Jarlibron kun la adresoj de la Delegitoj, Esperant- 
istaj grupoj, gazetoj, organizaĵoj, kun sciigoj pri 
internaciaj rilatoj ktp. 

Al la Subtenantoj: Krom ĉiuj dokumentoj, kiujn ricevas 
Membro-Abonanto, premion konsistantan el Esper- 
artikoloj literaturaj, sciencaj, teknikaj kaj precizaj 
informoj pri la movado. 

Al la Subtenantoj: Krom ĉiuj dokumentoj, kiujn ricevas 
Membro-Abonanto, premion konsistantan el Esper- 
anto-literaturo. 

Ĉiu aliĝinto rajtas presigi senpage korespondan anonceton 
unufoje en la gazeto »Esperanto«, 


kaj postulas nur modestan kotizon 


de 5 Fr. por Membro, de 12,50 Fr, gor Membro-Abon- 
anto kaj de 25 Fr. svisa por Membro- 
Subtenanto. 


Felelős szerkeszsoO és kiadd: Bleier Vilmos. — Pestvidéki Nyomda Vácon. — A nyomdiĉrt Benik Gyula felelős. 


IV 


